Političarima za kampanju 902.000 KM iz budžeta Srpske\tIstaknuto\nPonedjeljak, 23 Juli 2018 23:27\nOsim što ih većina živi na račun države, stranke i nezavisni kandidati dobiće iz budžeta Republike Srpske čak 902.000 KM za finansiranje izborne kampanje i osvajanje poslaničkih mandata na predstojećim Opštim izborima u oktobru.\nPolovina, oko 150.000 rasporediće se ravnomjerno partijama i koalicijama koje imaju poslanike, dok će se preostalih oko 150.000 rasporediti srazmjeno broju njihovih poslaničkih mandata. Najveći dio kolača dobiće SNSD, koji ima 29 narodnih poslanika, zatim SDS-SRS koji ima 18 poslanika, te PDP sa 7 poslanika.\nDruga trećina predviđenog budžetskog novca ide političkim subjektima koji učestvuju na izborima u izbornoj jedinici koju čini Republika Srpska. Tako će stranke koje na izborima imaju kandidate za predsjednika Republike Srpske ravnomjerno raspodjeliti 10 odsto novca od predviđene jedne trećine, odnosno 30.000 KM.\nPosljednja izmjena Ponedjeljak, 23 Juli 2018 23:46\nViše iz kategorije: « Mektić: Dokazaćemo da MUP stoji iza trgovine drogom u Banjaluci Lica s invaliditetom uskoro neće morati plaćati putarine u Srpskoj »


U Beču počeli pregovori o statusu Kosova\nPredsjedavajući dvodnevnih razgovora, zamjenik izaslanika generalnog sekretara UN za Kosovo Alber Roan ocijenio je da je prvi dan razgovora protekao u dobroj i konstruktivnoj klimi.\nRoan je potvrdio da će razgovori biti nastavljeni u utorak. Kako je ranije najavljeno, skup bi trebalo da bude nastavljen razgovorom o transferu nadležnosti u oblasti policije, pravosuđa i javnih potreba, kao i o državnim preduzećima.\nPrvi dan razgovora delegacija Beograda i Prištine o statusu Kosova, u Beču, nije doprinio postizanju cilja - da se dvije delegacije približe kompromisnoj formuli\nPrvi dio razgovora odnosio se na opšti pristup pitanju decentralizacije i tom prilikom došle su do izražaja razlike u stavovima.\nSrpski izvori rekli su da je delegacija Beograda dobila konačnu albansku platformu za decentralizaciju i ocijenili da je riječ o apstraktnom programu, nerealnom za primjenu. Srpska delegacija je branila svoje viđenje decentralizacije, kao suštinske autonomije za srpsku zajednicu na Kosovu.\nDrugi dio prvog dana sastanka protekao je u razgovorima o nadležnostima u zdravstvu, obrazovanju i kulturi. Albanska strana izložila je koncept koji, kako je ocijenila srpska strana, predstavlja minimalni program i ne daje Srbima ono što im treba, a to je puna autonomija u organizovanju sopstvenog zdavstva, kulturnih delatnosti i obrazovanja. Srpska delegacija je, u razgovoru, zastupala stanovište o potrebi uvodjenja kulturne autonomije.\nŠef delegacije Prištine na pregovorima o Kosovu koji su počeli danas u Beču, Ljutfi Haziri, izjavio je da će iz razgovora "sigurno" proisteći nezavisnost Kosova koja je trenutno pod upravom UN. "Mi ćemo sarađivati", istakao je Haziri pri ulasku u bečku palatu "Daun Kinski". On je naglasio da je delegacija Prištine zainteresovana da se status Kosova što prije riješi.


Zašto je sve teže otkriti lažiranu kilometražu\nNaslovna Info Srbija Zašto je sve teže otkriti lažiranu kilometražu\n"Ako primetite nisku cenu vozila van tržišne cene imajte na umu da je taj automobil ili mnogo prešao ili imao sudar"\nMnogi od nas žele da kupe automobile sa originalnom kilometražom. Međutim, dovitljivi trgovci rado spuštaju kilometražu i to za nekoliko desetina hiljada kilometara. Istraživanja nemačkog auto-kluba ADAK kažu da je skidanje kilometraže sa novijih modela još lakše i teže može da se otkrije.\nMada se i Evropska unija oglašavala povodom prepravljanja broja pređenih kilometra u polovnim vozilima, promena nema, odnosno na novim modelima automobila nije nikakav problem poigrati se sa kilometrima, kažu nemački eksperti ADAK-a.\nTo potvrđuje i najnovije istraživanje. Nasumično su izabrana tri automobila: ford „kuga“ iz 2019, opel „grandlend X“ iz 2020. i pežo 208 iz 2019. Rezultati su pokazali da se kilometraža može falsifikovati već nakon nekoliko minuta, pristupom odgovarajućim uređajem bez mogućnosti da se kasnije otkrije prevara u automobilu.\n„Sama servisna knjižica ne znači ništa jer se i ona falsifikuje, najbolje je kupiti automobil od poznanika gde možete biti sigurni u pređene kilometre“, objašnjava Gebelen Elen iz ADAC-a.\nU smanjenju kilometraže prednjače renta kar kompanije i lizing kuće. Njihova vozila su očuvana, enterijer im je dobar jer se u njima ne puši, ali se skidaju nalepnice sa servisa i akomulatora i teško je odrediti pređenu kilometražu koja je ponekada duplo veća.\n„Ovakva vozila se nude na aukcijma a kupci su najčešće na Balkanu, Rumuni, Bugari, Srbi, Albanci. Kupuje se više komada odjednom i dokumenta, pošto nisu pripremljena za Evropsku uniju sa manje rizika se krivotvore“, kaže Elen.\nU nemačkom auto-klubu kažu da je na taj način prodato oko pola miliona automobila godišta od 2014. do 2021. Ako primetite nisku cenu vozila van tržišne cene imajte na umu da je taj automobil ili mnogo prešao ili imao sudar, kažu nemački stručnjaci.\nSutra počinje prijava za dodatnih 20 evra pomoći države: Evo kako do novca\nPrethodni tekstRaspored sahrana – ponedeljak (30.08.)\nSledeći tekstDve uspešne akcije za Aleksandru Kalanjoš\nOstavljanje dece zaključane u pregrejanim kolima – kažnjivo zatvorom do tri godine


Stanovništvo Evrope se pre oko 15.000 godina mnogo više menjalo, nego što su to naučnici ranije uviđali.\nPrema sadašnjim saznanjima, ljudi koji nisu afričkog porekla krenuli su ka Aziji pre nego što su veliki lednici počeli da prekrivaju Evropu. Studiju su sproveli istraživači "Maks Plank" Instituta za proučavanje ljudske istorije u Nemačkoj.\n"Otkrili smo sasvim nepoznato poglavlje u ljudskoj istoriji", objasnio je vođa studije profesor Johanes Kraus.\n"Iz ovog perioda nismo imali mnogo genetskog materijala, pa smo znali vrlo malo o strukturi populacije prvih modernih ljudi u Evropi. Naš model sugeriše da su krajem ledenog doba potomke lovaca sakupljača koji su preživeli poslednji glacijalni maksimum, zamenili ljudi sasvim drugačijeg porekla", rekao je Adam Pauel, je dan od istraživača.


Prikazivanje članaka po tagu MOR\npetak, 11 februar 2022 20:20\n* Ujedinjene nacije pozivaju na hitna, značajno veća ulaganja u zapošljavanje, održiv i socijalno inkluzivan razvoj, ukazujući na ogroman rast nejednakosti: samo od marta do docembra 2020. bogatstvo svetskih milijardera povećalo se za 3.900 milijardi dolara, dok je broj ekstremno siromašnih ljudi porastao za najmanje 119 miliona\nTim povodom, Međunarodna organizacija rada (MOR) od 22. do 24. februara biće domaćin multilateralnog globalnog foruma čiji je cilj dogovor o efikasnim sveobuhvatnim odgovorima na ekonomske i društvene posledice krize izazvane pandemijom kovida, preneo je portal Nezavisnost.org. Virtuelni forum će okupiti predsednike država i vlada, rukovodioce međunarodnih organizacija i multilateralnih razvojnih banaka, kao i lidere poslodavaca i sindikata iz celog sveta koji će razgovarati o konkretnim akcijama i efikasnim institucionalnim aranžmanima za poboljšanje odgovora međunarodne zajednice na razorne efekte pandemije i sve veće ekonomske nejednakosti između i unutar zemalja.\nKljučna tema diskusije biće poziv Ujedinjenih nacija na globalno podsticanje zapošljavanja i socijalne zaštite za pravednu tranziciju, koji je predstavljen na Generalnoj skupštini UN, krajem septembra prošle godine. UN su inicirale novu platformu “Globalni akcelerator zapošljavanja i socijalne zastite” sa ciljem da se u svetu otvori novih 400 miliona radnih mesta i da se socijalnom zaštitom obuhvati još 4 milijarde ljudi koji su danas nezaštićeni.\nGeneralni sekretar UN Antonio Gutereš je tim povodom pozvao na ubrzanu akciju na polju zapošljavanja i socijalne zaštite kako bi se izbegao neujednačen globalni oporavak i sprečile neke buduće krize nalik ovoj izazvanoj pandemijom. Gutiereš je upozorio da će duboko nejednaki oporavak potkopati poverenje i solidarnost i učiniti svet ranjivijim u budućim krizama, uključujući i posledice klimatskih promena.\nPandemijska kriza izazvala je ogroman rast nejednakosti: Samo u periodu od marta do decembra 2020. godine bogatstvo svetskih milijardera povećano je za iznad 3.900 milijardi dolara, dok je broj ekstremno siromašnih porastao za najmanje 119 miliona ljudi, što je najveće godišnje povećanje globalnog siromaštva u poslednje dve decenije. Procenjuje se da je zbog pandemije u 2021. bilo 75 miliona radnih mesta manje nego pre krize, dok se za ovu godinu predviđa manjak od 23 miliona poslova sa punim radnim vremenom.\nUkazujući da nijedna napredna privreda nije postigla ekonomski i društveni napredak bez ulaganja u sisteme socijalne zaštite i kvalitetne javne usluge ljudima u njihovom svakodnevnom životu, generalni sekretar UN je pozvao na hitna ulaganja u oporavak zasnovan na povećanju zaposlenosti, održivom i socijalno inkluzivnom razvoju. Javni i privatni sektor bi trebalo da značajno povećaju takve investicije kako bi se svet vratio na pravi put za postizanje ciljeva održivog razvoja.\nTako će čovečanstvo moći da se spremnije suoči sa sve većim rizicima od klimatskih promena i degradacije životne sredine koji bi mogli da ugroze 1,2 milijarde radnih mesta, što predstavlja 40 odsto globalne radne snage.\nčetvrtak, 02 decembar 2021 20:21\n* Procenjuje se da je više od 40 miliona ljudi širom sveta u modernom ropstvu, što uključuje približno 25 miliona ljudi na prinudnom radu i 15,4 miliona u prinudnim brakovima, saopštila je Međunarodna organizacija rada (MOR) povodom Međunarodnog dana borbe protiv ropstva, a preneo portal Nezavisnost.org\nTo znači da na svakih 1.000 ljudi u svetu dolazi 5,4 žrtve modernog ropstva, pri čemu je svaka četvrta žrtva modernog ropstva dete. Od 25 miliona ljudi zarobljenih na prinudnom radu, više od 16 miliona ljudi je eksploatisano u privatnom sektoru, kao što su poslovi u kući, građevinarstvo ili poljoprivreda; 4,8 miliona lica je u prinudnoj seksualnoj eksploataciji, a 4 miliona lica na prinudnom radu koji organizuju državni organi.\nŽene i devojke su neproporcionalno pogođene prinudnim radom, čineći 99% žrtava u industriji komercijalnog seksa i 58% prinudno angažovanih u drugim sektorima.\nU video prilogu na sajtu MOR (www.ilo.org) poznate ličnosti prenose kratke istinite priče ljudi zarobljenih u prinudnom radu, kako bi podigli svest o ovom pitanju i podržali kampanju za eliminisanje modernog ropstva u svim njegovim oblicima.


SNP: U pamet se vlastodršci, hiljade ljudi koji su na litijama ne možete izbrisati – Borba\nSNP: U pamet se vlastodršci, hiljade ljudi koji su na litijama ne možete izbrisati\nU pamet se crnogorski vlastodršci, na desetine hiljada ljudi koji učestvuju na litijama u Nikšiću, Podgorici, Baru i drugim vjerskim skupovima, ne možete izbrisati, niti na silu majorizovati, poručili su danas iz Socijalističke narodne partije, dodajući da se odavno se iz usta nekog crnogorskog zvaničnika nije čuo takav arsenal prijetnji, uvreda, zlonamjernosti i paušalnih ocjena, kakav je slučaj bio juče sa nastupom Mila Đukanovića na konvenciji Demokratske partije socijalista u Nikšiću.\n“Umjesto da miri i poziva na dijalog, kako bi se ublažile posledice loše društveno-ekonomske situacije, kojoj su on i njegova partija najviše kumovali, Đukanović svojom retorikom, u stilu one latinske “Divide at impera”(zavadi pa vladaj), kreće da napada sve živo, hrabreći pritom i sebe i svoje aktiviste. Ali, količinu bijesa i strelica koju je ispalio na Mitropoliju crnogorsko-primorsku i SPC odavno nismo vidjeli, ni čuli”, navode u SNP.\nKako ističu, Đukanović napada najpoštovaniju instituciju u Crnoj Gori, po svim istraživanjima javnog mnenja, decenijama unazad.\n“Zašto je napada i miješa se u njenu hijerarhijsku organizaciju? Zato što je crkva u ovom trenutku nešto što spaja i vezuje narod sa vrijednostima prave i iskonske Crne Gore i što je narod poštuje”, smatraju u toj partiji, te dodaju da su svjesni da na taj način skreće pažnja sa ozbiljnih tema i da se u DPS-u trude da pod takvim tenzijama čuvaju i uvećavaju svoje bogatstvo.\nPodsjećaju da za opoziciju, NVO i pojedine medije Đukanović kaže da su kočničari našeg puta ka Evropi i da su retrogradni, ali je, kažu, pobrkao lončiće.\n“Upravo su on, njegovo blisko tajkunsko okruženje i zarobljene institucije glavni izvor retrogradnosti i razlog što je izvještaj Evropske komisije bio više nego negativan po nas. Upravo oni koče naš put ka Uniji, jer znaju da bi vladavina prava i evropski sistem vrijednosti njih smjestio na poltičku marginu. Jer ste došli na vlast i vladate sistemom koverte”, poručili su iz SNP-a.\nCrna Gora je, naglašavaju, umorna od podjela.\n“Vrijeme je da se radi i da se rešavaju problemi koje je ova vlast ostavila iza sebe. Od nas to očekuju radnici koji svakim danom ostaju bez posla, ljudi koji su izgradili ovu zemlju a danas žive na ivici siromaštva – penzioneri, mladi koji u ovakvom sistemu nemaju perspektivu i odlaze u inostranstvo, lica u stanju socijalne potrebe”, ističu u SNP.\nTakve stvari, dodaju u toj partiji, rješavaju ozbiljni političari i ne proglašavaju za izdajnike one koji drugačije misle.\n“Potezi očajnika koji hoće da zapale Crnu Goru, atakujući na njene svetinje, govore da se izgubila svaka mjera korektnosti i ostaće tamnim slovima ispisani u našoj istoriji. Jer, što reče veliki Vladika Rade: Svak je rođen da po jednom umre, čast i bruka žive dovijeka”, zaključuju u SNP-u.\nTerzić: Zvezda nema veze sa odlukom da Stojković i Ivanić ne igraju\nMitropolit Amfilohije odgovorio Đukanoviću: Deklarisani ateista hoće da stvara crkvu!


Održan masterklas „Savremeno poslovanje: izazovi i prilike koje nudi bankarstvo 21. veka“ – Smart kolektiv\nHome|Aktuelnosti, Događaji, FOP, Podrška kompanijama, Razvoj socijalnih inovacija|Održan masterklas „Savremeno poslovanje: izazovi i prilike koje nudi bankarstvo 21. veka“\nKristina Djuric2022-07-04T08:56:57+00:007 јуна, 2022|\nMasterklas na temu „Savremeno poslovanje: izazovi i prilike koje nudi bankarstvo 21. veka“ održan je u ponedeljak, 6. juna, u prostorijama OTP banke na Novom Beogradu.\nMasterklas je održao Predrag Mihajlović, predsednik Izvršnog odbora i CEO OTP banke Srbija i potpredsednik Foruma za odgovorno poslovanje, zajedno sa kolegama ekspertima za finansije i finansijsko savetovanje malih biznisa.\nPrisutni predstavnici i predstavnice malih i srednjih preduzeća mogli su bliže da se upoznaju sa prilikama koje savremeno bankarstvo nudi malim preduzećima, kao i da od eksperata dobiju savete za unapređenje svog poslovanja.\nOvo je drugi od pet masterklas događaja na kojima će u narednom periodu vrhunski stručnjaci, top level menadžeri i osnivači uspešnih preduzeća u Srbiji preneti savete i iskustva iz svoje bogate poslovne prakse. Ovi događaji su namenjeni mikro, malim i srednjim preduzećima sa pozitivnim društvenim uticajem, učesnicima aktuelnih i prethodnih programa Smart kolektiva.


Kreće borba za dugo čekanu titulu (video) - Televizija Kopernikus TV K::CN\nKreće borba za dugo čekanu titulu (video)\nRukometašice Naise ulaze u završnu borbu na putu ka osvajanju šampionske titule, prve posle tačno deset godina. Niški tim je u regularnom delu sezone ispunio zacrtani cilj, osvojio prvi mesto u osnovnom delu prvenstva i time stekao prednost domaćeg terena u mečevima polufinala. U tim duelima izabranice Svetislava Jovanovića odmeriće snage sa veoma neugodnom ekipom Bekamenta.\nNaisa je uspešno položila oba ovosezonska ispita u mečevima sa timom iz Bukovičke banje, međutim njen rival se znatno pojačao pred sam početak polufinalne serije.\nTakva situacija poziva na mnogo veći opraz, ali i daje motivaciju da njegov tim odigra još bolje sa Bekamentom, naglašava strateg Jovanović.\nJedne od najzaslužnijih za odličnu sezonu ekipe Naise, Sanja Simić i Andijana Tatar, ističu da njihovoj ekipi neće biti lako u novim okršajima sa Bekamentom, ali dodaju da imaju dovoljno snage i volje za plasman u finale.\nPolifinala serija, koja se igra na dve pobede, kreće iz Niša utakmicom koja startuje u sredu od 18.30 , a iz kluba su apelovali na navijače da u što većem broju ispune “Čair”. U drugom okršaju za ulazak u finale sastaju se Jagodina i Medicinar.


Vesti online / Svi komentari / Aleksandar Jablanović podneo ostavku\nDržavni sekretar u Ministarstvu za rad, boračka i socijalna pitanja, Aleksandar Jablanović, podneo je neopozivu ostavku na tu funkciju. Na ovaj potez odlučio se, kako kaže, nakon što su se u javnosti pojavile informacije o hapšenju njegovog brata Marka Jablanovića, a koji se u trenutku privođenja nalazio u službenom vozilu ministarstva rada.\nVAZAN INFO:Pre mesec dana vratio sma se iz Izraela i saznao sam nesto sto se jos uvek krije ali ja to zelim da podelim sa vama svakako.. Olbrajtova nije ta osoba za koju mislite da jeste. Prava olbrajtova je jos davno nestala kindnapovana od albanskih extremista dok je studirala u beogradu , kidnapovana od albanosa i ubacena je njihova figura koja se do dan danas krije i skriva pot ti imenom. Medlin Obrajt je ub-ijena zapamtite to a ova zena sto se predstavlja za nju je Albanka inace lobista vec 30 godina u americi i zove se Gashi Fljora poreklom iz Albanije selo pored 40 km od tirane . Otac joj je bio zagovarac albanosa i krvnik toliko sam uspeo da cujem u Izraelu


Rešenje ponuđeno u online platformi\nU Srbiji se, prema nezvaničnim informacijama, godišnje baci više od 250.000 tona hrane, dok podaci Ujedinjenih nacija ukazuju da u svetu 1,3 milijarde tone proizvoda namenjenih ishrani završi na otpadu.\n0Piše: S. Kosorić 30. septembra 2019. 23.48 Izmenjeno: 23.54\nTo je trećina godišnje proizvedene hrane u vrednosti od oko 750 milijardi dolara.\nBacanje hrane u Srbiji je retko pominjana tema, iako za zabrinost postoji i dodatni razlog – dobrovoljno poklanjanje hrane u našoj zemlji ne donosi poreske olakšice trgovačkim lancima, kao što je slučaj u zemljama Evropske unije.\nOko 90 odsto otpisa hrane u supermarketima čine voće i povrće – artikli koji najviše nedostaju narodnim kuhinjama. Ipak, zbog neadekvatnog sistema komunikacije i logistike, ovi proizvodi ne nalaze put do socijalno ugroženih građana.\nProstor za unapređenje funkcionisanja ovog sistema prepoznala je grupa mladih ljudi iz organizacije Donorum, ponudivši svoju online platformu koja bi, po uzoru na irsku platformu FoodCloud, spojila prodavnice, markete i ostale proizvođače i distributere hrane sa posrednicima, odnosno narodnim kuhinjama i drugim dobrotvornim organizacijama i krajnjim korisnicima – socijalno ugroženima.\n„Naša aplikacija omogućila bi im da komuniciraju o preuzimanju postojećih viškova hrane“, ističe Gordana Jovanović iz ove organizacije.\nNjihov cilj je, između ostalog, i uspostavljanje trajne infrastrukture koja bi omogućila lako snabdevanje hranom onih koji, kako ističu, nemaju dovoljno podrške od države.\n„Ministarstvo za rad i socijalnu politiku svake godine odredi približno 12.000 najugroženijih osoba koji se potom raspoređuju u narodne kuhinje prema lokalitetu. To znači da veliki broj ljudi ostane bez bilo kakvih izvora hrane, a velika većina prosto ne dobija količine dovoljne za normalan život“, navedeno je na njihovom sajtu.\nKako ističe zastupnik Donoruma Filip Krivokapić, kao najveći problem (ne)funkcionisanja sistema koji marketima otežavaju ovakvo poslovanje jeste nepostojanje adekvatne komunikacije i logistike između donatora i korisnika.\n„Trenutno mali broj marketa upravlja viškovima hrane na dnevnom/nedeljnom nivou i redovno ih donira dobrotvornim organizacijama“, kaže Krivokapić.\nProblem može biti rešen, ističe on, usklađivanjem logistike kompanija koje moraju da obezbede skupe procese bezbednog uništavanja viškova hrane. Njihova organizacija stupila je u kontakt sa svim supermarketima u zemlji i, kako kažu, vrlo su zadovoljni odzivom.\n„Marketi su zainteresovani za saradnju sa nama pošto im ona može doneti značajno smanjenje troškova (procesi uništavanja hrane su izuzetno skupi), a takođe bi ispunili svoje kvote za učestvovanje u CSR projektima“, ističe Jovanović.\nbacanje hrane, donorum, HranaBeograd\nU Hrvatskoj 250.000 paketa iz Kine na čekanju, u Srbiji se broj ne zna\nU svetu se baci trećina hrane


Pančevo: Petrohemija zaustavlja rad na 20 dana zbog nedostatka sirovina -\nPančevo: Petrohemija zaustavlja rad na 20 dana zbog nedostatka sirovina\n28. aprila 2020.0337\nZastoj u proizvodnji u fabrici Etilen i drugim proizvodnim postrojenjima u Pančevo počeće 30. aprila, a petrohemijska fabrika sintetičkog kaučuka u Elemiru u zastoju je od 24. aprila.\nHIP-Petrohemija je prinuđena da zaustavi proizvodnju zbog nedostatka primarnog benzina, osnovne sirovine za proizvodnju, a za sada je izvesno da fabrika neće raditi do druge polovine maja. Petrohemija je do sada održala proizvodnju i u uslovima vanrednih okolnosti usled koronavirusa u skladu sa merama Vlade Srbije i povećanim merama zaštite u kompaniji za šta su najviše zaslužni zaposleni, izjavio je izvršni direktor funkcije proizvodnje i tehničke podrške HIP-Petrohemije Miša Bulajić.\nTokom zastoja u Pančevu i Elemiru biće realizovane aktivnosti provere funkcionalnosti i tehnološkog čišćenja procesne opreme koje će obezbediti nastavak bezbednog i efikasnog rada kompanije.\nPrilikom zaustavljanja fabrika može se očekivati pojačana pojava plamena na baklji praćena bukom kao posledica poštovanja bezbednosnih procedura prilikom planskog zaustavljanja procesa rada, saopšteno je iz Petrohemije.\nRelated tags : hip petrohemijamiša bulajićprekid proizvodnje u petrohemijizastoj u petrohemiji\nPredsednik Opštine Plandište obišao gradilišta u Velikom Gaju\nNe zaboravite da 31. marta pomerite kazaljke na satu\n28. marta 2019.0808\nPančevo: Predstavljanje knjige „Kako je poletela Srpska Sparta – Priča o dr Vladimiru Aleksiću“\n13. oktobra 2019.0611\nPančevo: Uskršnji bazar od 18. do 24. aprila\n25. marta 2019.0910\n13. aprila 2021., 16:00


Izvor: Vaseljenska TV, 20.Jun.2017, 02:01\nBeograd – Siniša Mali, trenutno gradonačelnik Beograda, jedan je od kandidata za šefa kabineta nove premijerke Ane Brnabić, saznaje Danas od izvora bliskih novom predsedniku Aleksandru Vučiću i SNS.\nKako nam je rečeno, Vučić još nije doneo konačnu odluku o tome, ali se Mali, kao njemu veoma važan i blizak saradnik, ispostavlja kao najbolje rešenje, s obzirom na to da Ivica Kojić, dosadašnji šef kabineta >> Pročitaj celu vest na sajtu Vaseljenska TV << premijera, prelazi u Predsedništvo.\nNakon što Mali podnese ostavku na mesto gradonačelnika, što je Vučić već najavio, kažu naši izvori, iz Skupštine grada preći će u Nemanjinu 11 kao najbliži saradnik nove premijerke. Prema procenama naših sagovornika, pravo upravljanje Vladom biće u njegovoj kancelariji, naravno uz blisku saradnju i dogovorom sa predsednikom države.\nOpterešen aferom rušenja u Savamali, zbog čega javnost zahteva njegovu smenu, aferom o lažnom doktoratu i već duže vreme, kako saznajemo, nezadovoljan pozicijom gradonačelnika, s težnjom da se bavi menadžerskim poslom, Mali je, čini se, priveo kraju svoju političku karijeru bar na funkciji prvog čoveka Beograda.\nMeđutim, on je, kako nam je objašnjeno, postao važan deo sistema ove vlasti, jer je upoznat sa velikim brojem investicija i projekata koji se u poslednjih pet godina, ali i ranije, realizuju u Beogradu i u Srbiji, te ni Vučić ali ni on ne žele da se ta saradnja prekine. Pozicija šefa kabineta mu, kako procenjuju naši izvori, najviše odgovara. Kako navode, neće biti lako vidljiv javnosti, ali će znatno uticati na sve odluke.\nDa se nije snašao kao političar i sam priznaje. On je naveo da mu je, uprkos brojnim napisima i prozivkama u medijima, mnogo stalo do grada u kojem je rođen, kao i da mu je žao što se nije snašao u ulozi političara, niti je znao da odgovori na besmislene kampanje, na šta je uglavnom ćutao.\nKada će Mali podneti ostavku na mesto gradonačelnika, još nije poznato. To bi, kako kažu naši izvori, moglo vrlo brzo da se dogodi, a javnost za sada kao informaciju ima samo Vučićevu najavu. On je početkom maja rekao da Mali uskoro više neće biti gradonačelnik, jer je zbog kampanje koja se vodi protiv njega nemoguće raditi u takvim uslovima. Vučić je dodao da za takvu odluku postoji većina u Skupštini grada Beograda. Kako je naveo, Mali će sa mesta gradonačelnika otići „mnogo pre izbora, već tokom letnjih meseci“.\nPrema njegovim rečima, to će se desiti „ne zato što Mali nije dobro radio i ne zato što SNS više nema većinu u Skupštini grada, nego zbog sveopšte kampanje koja se vodi protiv njega“.\nPriča o odlasku Malog sa mesta gradonačelnika aktuelizovana je ovih dana posle vesti da je policija tužilaštvu dostavila izveštaj o rušenju u Savamali. Predsednik Skupštine grada to nije rekao novinarima na poslednjoj sednici gradskog parlamenta. Naši izvori smatraju da se o smeni neće ni razgovarati, već će Mali samo podneti ostavku. Mali podnošenje ostavke smatra ličnim činom.\nGradonačelnik je na pitanje da li će podneti ostavku odgovorio – „ja večno gradonačelnik neću biti sigurno, mandat mi ističe u aprilu sledeće godine, ali iza mene ostaju rezultati“.\n„Izveštaj MUP-a o Savamali jeste korak napred u istrazi, i radujem se da vidim taj izveštaj kad bude dostupan javnosti. Nadam se ako mene nema tamo da će mi se neko od vas izviniti zbog svega što sam prošao u poslednjih godinu dana. Ne znam da li će mene biti tamo, neću da spekulišem, puštam da nadležne institucije odrade taj deo posla“, istakao je Mali.\nNa pitanje kako ne zna da li je uradio nešto zbog čega bi završio u izveštaju. „Nemojte tako, stavljate me u neugodnu situaciju da odgovaram na ista pitanja. Nadležne institucije ove države su odradile sjajno svoj deo posla“, zaključio je Mali.\nL. Valtner / Danas\nThe post Siniša Mali šef kabineta Ane Brnabić? appeared first on Vaseljenska TV.\nJUGpress.com: Siniša Mali šef kabineta nove premijerke?


Ćeranić: Rok za prijavu poslodavaca za program “Moja prva plata” do 20. septembra - Radio Kosovska Mitrovica\nĆeranić: Rok za prijavu poslodavaca za program “Moja prva plata” do 20. septembra\n17. September 2021, 15:21 -> 16:12\nJedna od aktivnosti Nacionalne službe za zapošljavanje filijale u Kosovskoj Mitrovici kao i ostalih filijala na teritoriji naše zemlje je program „Moja prva plata“, što predstavlja dobar i bitan momenat za poslodavce ali i za sve one koji traže posao, rekla je za program Radio Kosovske Mitrovice direktorica Pokrajinske službe za zapošljavanje Verica Ćeranić.\n„Ovo je trenutak kada poslodavci imaju šansu da pronađu i zaposle mlade ljude, jer prioritet imaju nezaposlena lica koja se nalaze na našoj evidenciji i imaju do 30 godna starosti“ rekla je Ćeranić.\nPrioritet imaju poslodavci koji pripadaju privatnom sektoru.\n„Ovo je javni poziv koji je Nacionalna služba za zapošljavanje raspisala 20.08.2021. godine koji za poslodavce traje do 20. septembra. Poslodavci koji pripadaju i privatnom i javnom sektoru, mogu da se prijave na portalu „Moja prva plata“, gde mogu da prijave pozicije kojima raspolažu i imaju potvrde potrebe za zapošljavanjem mladih ljudi“ dodaje Ćeranić.\nNa prostoru Kosova i Metohije trenuto je otvorena 431 pozicija za 888 lica.\n„Javni poziv još uvek traje, tako da imamo još dana gde očekujemo da će poslodavci otvarati svoje pozicije, kako u privatnom tako i javnom sektoru“ navodi Ćeranić.\nDirektorica PSZ ističe da program ovakvog tipa predstavlja javni poziv za osposobljavanje mladih ljudi na konkretnim poslovima.\n„To znači da lica mogu da rade i na nekim drugim poslovima, što predstavlja mogućnost da oni dođu do nekih novih saznanja i veština. To je njihov prvi korak ka radu“ rekla je ona.\nPrema njenim rečima, ono što je najbitnije i što najviše interesuje mlada lica je novčana nadoknada, koja za srednjoškolce iznosi 22.000 dinara, a za visokoškolce 26.000 dinara.\n„Ovo je program koji traje devet meseci bez osnivanja radnog odnosa, što naravno ne znači da će nakon završetka ovog programa lice pokazati svoje sposobnosti i ostati kod istog ili nekog drugog poslodavca. Samim radom oni dobijaju šansu da postanu konkurenti na tržištu rada, kako bi nakon toka i kod nekog drugog poslodavca lakše našli zaposlenje. Program daje mogućnost za dalji rad i otvaranje drugih vrata kod poslodavaca“ ističe Ćeranić.\nDodatne informacije o uslovima konkurisanja, roku, načinu i postupku prijave na portalu e-Uprave kao i ostala uputstva mogu se naći na sajtu NSZ i portalu „Moja prva plata“.


:: Naslovna strana > Arhiva vesti > Izveštaj sa prve redovne sednice Skupštine IKS\n23.07.2004. Izveštaj sa prve redovne sednice Skupštine Inženjerske komore Srbije\nPrva redovna sednica Skupštine Inženjerske komore Srbije održana je 24. 06. 2004. godine, u svečanoj sali Građevinskog fakulteta Univerziteta u Beogradu, a nastavila je sa radom na drugom zasedanju 02. 07. 2004. godine.\nČlanovi Skupštine IKS-a (120 članova) izabrani su glasanjem elektronskim putem, poštujući princip odgovarajuće zastupljenosti po strukama i regionima.\nSednicu Prve redovne Skupštine otvorio je Dragoljub Acović, predsednik Skupštine Komore iz prethodnog saziva. Sednici je prisustvovalo 100 članova Skupštine koji su verifikovali mandate na osnovu izveštaja verifikacione komisije. Usvojen je izmenjeni dnevni red nakon čega je sednica počela sa radom.\nPrisutne članove Skupštine ispred Ministarstva za kapitalne investicije pozdravila je Lidija Đokić, pomoćnik minstra.\nUsvojen je zapisnik sa osnivačke Skupštine. Uz izmene i dopune usvojen je Poslovnik o radu Skupštine. Za Predsednika Skupštine novog saziva, većinom glasova izabran je prof. Branislav Mitrović.\nUsvojen je izveštaj Upravnog odbora o donetim odlukama iz nadležnosti Skupštine Inženjerske komore Srbije, potvrđena je Odluka Upravnog odbora o grbu, znaku i zastavi Inženjerske komore Srbije.\nUvodno izlaganje o radu IKS-a od osnivačke Skupštine do prve redovne sednice Skupštine Inženjerske komore dao je predsednik Komore, prof. dr Miloš Lazović, koji je posebno naglasio izuzetno veliki posao koji je morao biti obavljen prvoj godini rada Komore, a to je definisanje vrsta i opisa licenci, kao i samo izdavanje licenci koje je znatno premašilo očekivani broj. Do prve redovne sednice izdato je 16.656 licenci, s tim da se očekuje da se do kraja godine izda 20.000 licenci. Izbori za regionalne odbore sprovedeni su vrlo uspešno, na taj način se obezbedila proporcionalna zastupljenost u organima Komore i ispunile pretpostavke za dalji razvoj i kvalitetan rad Komore.\nSkupština Komore nije usvojila izveštaj o radu IKS-a, kao ni izveštaj o radu Nadzornog odbora. Nije usvojen izveštaj o finansijskom poslovanju. Zbog nedostatka kvoruma sednica je prekinuta i zakazan je nastavak prve redovne sednice za 02. 07. 2004. godine.\nU nastavku prve redovne sednice Skupštine zbog neusvajanja Izveštaja o radu IKS-a, Nadzornog odbora i Izveštaja o finansijskom poslovanju, kao i plana i programa rada i finansijskog plana za 2004/2005 godinu, odlučeno da je da se glasa o poverenju članovima Upravnog odbora. Opozvani su predsednik i potpredsednik Upravnog odbora i izglasano je nepoverenje predsednicima Izvršnih odbora matičnih sekcija.\nDoneta je Odluka o razrešenju i imenovanju članova Upravnog odbora, predstavnika Ministarstva za kapitalne investicije, kao i Odluka o razrešenju i imenovanju članova Nadzornog odbora Inženjerske komore Srbije.\nFormirana je radna grupa Skupštine za pripremu vanredne sednice Skupštine Inženjerske komore Srbije.\nDosadašnji Upravni odbor nastaviće sa radom do izbora novog Upravnog odbora na vanrednoj sednici Skupštine Komore koja će biti održana krajem septembra meseca o.g. Nastaviće se normalni rad Komore, kao i realizacija započetih projekata. Do vanredne sednice Skupštine Komore, Upravni odbor ne može da donosi odluke o stvaranju novih finansijskih obaveza.\nOrgani Komore i članovi radne grupe Skupštine Komore treba da izvrše sve neophodne pripreme za sprovođenje izbora za nove Izvršne odbore i predsednike IO, kao i pripremu vanredne sednice skupštine Komore.\nPredlog Statuta Komore, zbog primedbi Minist arstva za kapitalne investicije nije bio na dnevnom redu Skupštine.\nDa bi se normativno uredio rad Komore, neophodno je da se uspostavi tesna saradnja sa nadležnim Ministarstvom, koje treba što hitnije da donese: "Pravilnik o uslovima i postupku za izdavanje i oduzimanje licenci" kako bi se obezbedile pretpostavke za uspešan rad Komore i prevazilaženje nastalih problema sa Ministarstvom.\nOdluke sa prve redovne Skupštine Inženjerske komore Srbije >>>


Glavni cilj ove radionice je da se učesnici podstaknu da razmišljaju na drugačiji način; da razmišljaju kreativnije i da veruju da mogu da se idejama suoče sa statusom kvo u svojoj organizaciji i da dodaju nove vrednosti obavljanjem stvari na drugačiji način.\nUspešno upravljanje promenama je kompleksan proces koji iziskuje osmišljen menadžerski pristup transformaciji, mobilisanju i održavanju organizacione energije pre i u toku samog procesa; postavljanje pozitivnih ciljeva i definisanje strategija komunikacije;\nSveobuhvatan pristup razumevanju korporativnog upravljanja kao sistema upravljanja preduzećem. Obuka počinje sticanjem razumevanja koncepta korporativnog upravljanja, kao i razumevanjem razloga zbog kojih se ovaj koncept smatra značajnim u 21. veku.\nPostavljanje ciljeva - metologija postavljanja ličnih i ciljeva tima.\nStrateški menadžment - Strateško razmišljanje – način razmišljanja i ugao posmatranja, Veštine neophodne za sprovođenje strategije – implementacija znanja i veština, pomoćnih alata i tehnika.\nKvalitetno liderstvo je znak svake uspešne organizacije. Neki ljudi imaju prirodni talenat za ovu ulogu ali dobro liderstvo se može naučiti kroz trening, coaching i praksu. Kvalitet liderstva će umnogome odrediti uspeh organizacije na dugoročnom planu. Zato je vrlo bitno da bilo ko kome je poverena uloga vodjenja ljudi zaista u potpunosti razume šta ova uloga znači i šta se od nje zahteva u praksi.\nStrateški HR Menadžment obuka je namenjena višim menadžerima u službi za kadrove odgovornim za upravljanje i razvoj ljudskih resursa u svojim organizacijama.\nPoslovno planiranje je proces kreiranja uspešnog preduzeća. Poslovno planiranje je proces postavljanja ciljeva, obrazloživanja ciljeva i prezentovanja plana za ostvarenje istih. Važan korak u osnivanju ili proširenju bilo kod preduzeća jeste pravljenje poslovnog plana. Poslovni plan pokriva sve što želite da radite i postignete u okviru vašeg preduzeća. To je proces metamorfoze ideje u realnost kroz bavljenje pitanjima zašto, šta, kako, gde, i kako.\nObuka je namenjena svima koji žele da usavrše veštine komunikacije i nauče kako da otvoreno i direktno iznesu svoje mišljenje i/ili neslaganje, a da ne zvuče ni agresivno ni pasivno,Kažu NE, a da ne zvuče negativno, Reaguju na pokušaj manipulacije ili emocionalne ucene od strane drugog lica Izopšte stres iz „stresne“ komunikacije.\nOva obuka stavlja naglasak na emocionalne strane ljudskog ponašanja. Bliže istražuje emocionalne komponente u procesu “prodaje” sopstvenih ideja i inicijative. Ova obuka pomaže ljudima da utiču na druge koristeći „prirodno stanje uma“.\nPutem coaching-a zaposleni uče veoma brzo, postaju spremni preuzmu inicijativu, da svojim idejama doprinose poboljšanjima i promenama u poslovanju i brzo donose odluke.\nUpravljanje vremenom je obuka namenjena zaposlenima svih profila koji žele da unaprede način organizovanja radnih aktivnosti u okviru zadatih rokova i nauče kako da organizuju svoje radne aktivnosi\nVeština pregovaranja - Umetnost i nauka veštine pregovaranja sa Timom Kalenom (Tim Cullen) sa Univerziteta Oksford!\nVeština prezentacije je namenjena menadžerima i iskusnim prezenterima koji žele da unaprede svoje veštine planiranja, prezentacijske veštine i tehnike.\nUpravljanje stresom je namenjena profesionalcima, novopostavljenim menadžerima i srednjem menadžmentu, od kojih se zahteva da upravljaju i sobom i drugima u stresnim situacijama.\nKreativno razmišljanje - Stvaranje navika alternativnog rešavanja problema je veština koja unapređuje perfomanse pojedinca, timova i organizacija.


Nedovoljan institucionalni nadzor izborne kampanje\nPočetak Aktuelno Saopštenja Nedovoljan institucionalni nadzor izborne kampanje\nDatum kreiranja: petak, 17 mart 2017\nTransparentnost Srbija (članica Transparency International) ukazuje da se kampanja za predsedničke izbore odvija uz još slabiji nadzor od strane državnih institucija nego što je bio u prethodnim izbornim procesima. Period od aprila prošle godine do raspisivanja izbora nije bio iskorišćen da se reši ni jedno od spornih pitanja o kojima su govorili stručnjaci u Srbiji, uključujući i TS i posmatračke misije OEBS1 i Saveta Evrope. Pored toga, kampanja iz 2017. iznedrila je u još većem obimu nego što je to bilo ranije izazove za koje ne samo da nema institucionalne kontrole, nego nema ni jasnih pravila, kao što su i prikupljanje „sigurnih glasova“, vođenje kampanje na internetu i društvenim mrežama i oglašavanje pre raspisivanja izbora.\nParlament ni ove godine nije ispunio svoju zakonsku obavezu da formira Nadzorni odbor. Dok je pre godinu dana predsednica Skupštine makar uputila poziv Vladi i poslaničkim grupama da podnesu predloge za članove tog tela a predlog su dale tri partije, sada je Transparentnost po zahtevu dobila iz Skupštine odgovor da „u 2017. godini nisu primljeni i zavedeni dokumenti koji sadrže takve informacije“. Regulatorno telo za elektronske medije (REM, ranije RRA) ni u dosadašnjim kampanjama nije samoinicijativno ispitivalo da li TV i radio stanice omogućavaju oglašavanje pod istim finansijskim uslovima. Sada je ovaj regulator načinio krupan korak nazad – najavom2 da neće čak ni prikupljati statističke podatke o proporciji zastupljenosti pojedinih kandidata u reklamama i informativnom programu. Za izbore 2016 je takav pregled napravljen, ali ne i objavljen. Agencija za borbu protiv korupcije, koja treba da kontroliše zakonitost finansiranja kampanje i zloupotrebu javne funkcije, radi godinama sa nepotpunim Odborom, a poslednjih meseci i bez direktora3, što povećava mogućnost političkih pristisaka4. Republička izborna komisija radi u sastavu koji nije u skladu sa odredbama čl. 29. st. 4. Zakona o izboru narodnih poslalnika, što izlaže riziku odluke koje to telo donese. Povrh toga, najavljen je i manji obim kontrole od strane relevantnih međunarodnih institucija. TS podseća da se među preporukama OEBS iz 2016 -čije ispunjenje od Srbije je zatražila i Evropska komisija u godišnjem izveštaju - između ostalog navodi i potreba sprečavanja zloupotreba javnih funkcija u izbornoj kampanji, poboljšanje pravila o finansiranju kampanje i kontrole koju vrši Agencija, kao i povećanje ovlašćenja i obaveza REM u kontroli kampanje.\nNaglašavamo da će Transparentnost – Srbija, u granicama svojih mogućnosti, kao i u ranijim izbornim procesima pratiti obim „funkcionerske kampanje“, to jest navodno redovnih aktivnosti javnih funkcionera koje se preduzimaju baš u doba kampanje. Nema sumnje, ovakav vid obezbeđivanja besplatne promocije unutar informativnog i drugih vidova programa vredi značajno više nego bilo koja plaćena reklama. Aktuelne zakonske zabrane odnose se samo na deo ovih zloupotreba, ali se ni u tom segmentu ne kažnjavaju (npr. korišćenje službenih vozila za odlazak na političke promotivne skupove, kada nije reč o funkcionerima koji uživaju posebnu bezbednosnu zaštitu).\nBeograd, 17. marta 2017.\n3- Za razliku od REM, Agencija je krajem 2016. objavila svoj izveštaj o kontroli, ali ga nije promovisala (što je bilo uobičajeno ranijih godina).


Athenes - hotel simeon\nRazvoj Grčke povezan je sa razvojem Atine, jedne od najstarijih prestonica zapadnog sveta. Nesumnjivo će vas očarati, nakon što ste proveli neko vreme u ovom jedinstvenom gradu.\nJedan od prizora koje ćete videti su i „Evzoni“ – vojnici Nacionalne garde u Predsedničkoj Palati; beli mermerni stadion – mesto gde su se održale prve moderne Olimpijske igre 1896. godine, i obavezna je poseta Akropolju – sa svetilištima iz V veka p.n.e i muzeju sa originalnim delima staro-grčkog vajarstva. Nakon izleta možete se prošetati starim gradom – Plaka, gde vas čekaju suvenirnice, kafei i barovi.


Palma pozvao Gejtsa da dođe u Srbiju i proba domaće meso (VIDEO) | Glas Laktaša - Nezavisni online magazin\nOsnivač Majkrosofta, milijarder Bil Gejts u novoj knjizi “Kako izbjeći klimatsku katastrofu”, pozvao je bogate nacije da pređu na vještačko goveđe meso kako bi se smanjila emisija gasova staklene bašte i spriječile klimatske promjene. Ovo je bio povod da političar Dragan Marković Palma pozove Gejtsa da dođe u Srbiju i proba domaće suvo meso.\nPalma je, na promociji suvog mesa iz svoje pušnice ili sušnice “Marković”, rekao da svinje koje uzgaja nisu iz laboratorije i da, kao i većina proizvođača u Srbiji, ne koristi hemiju u njihovoj ishrani.\nLider “Јedinstvene Srbije” ipak nije održao promociju onlajn već je ugostio prijatelje, ambasadore i novinare. Koalicioni partner i predsjednik Parlamenta Srbije Ivica Dačić “žrtvovao” je skupštinske obaveze kako bi prisustvovao promociji i uživao u iću i piću koje je vrhunskog kvaliteta.\nPrethodni tekstAko stavite OVO na dasku za sečenje, oči vam više NIKADA NEĆE ZASUZITI dok seckate crni luk: Trik koji je pregledalo pola miliona ljudi i svi su oduševljeni!\nSledeći tekstDječak Arsenije iz Šipova ima rijedak i zanimljiv hobi


Radno vreme pošta za Novu godinu i Božić - Ekonomija - Dnevni list Danas\nPočetna » Vesti » Ekonomija » Radno vreme pošta za Novu godinu i Božić\nNova godina, 1 i 2. januara, kao i na verski praznik Božić, 7. januara, radiće dežurne pošte. Pošte na graničnim i administrativnim prelazima radiće non-stop, svih dana praznika, osim pošta na Gradini (od 7.30 do 18.30 časova) i Čukarki (od 7 do 18.30 časova).\nU četvrtak, 7. januara, radiće Glavna pošta u Takovskoj 2 u Beogradu (od 7 do 21 čas), pošta u Subotici, Bajski put 58 (od 8 do 12 časova), i pošte na graničnim i administrativnim prelazima.\nU četvrtak 31. decembra i sredu 6. januara, pošte sa celodnevnim radnim vremenom radiće skraćeno, do 18 časova, osim Glavne pošte u Beogradu, Takovska 2, koja će raditi do 21 čas.\nRadno vreme pošta na graničnim i administrativnim prelazima se ne menja.\nBova godinaBožićPoštaradno vremeBeograd


"Šetnja za nauku" - u Vašingtonu i širom sveta\nUčesnici manifestacije "Šetnja za nauku" u Vašingtonu (AP Photo/Sait Serkan Gurbuz)\nNaučnici širom sveta odlučili su se na potez bez presedana - u više od 600 gradova planete danas se održavaju šetnje, u svetlu onog što oni smatraju sve većim političkim napadima na znanje zasnovano na dokazima.\nHiljade naučnika i onih koji ih podržavaju učestvuju u takozvanoj "Šetnji za nauku" u svim krajevima sveta - u Australiji, Brazilu, Kanadi, Južnoafričkoj Republici, Velikoj Britaniji, Španiji, Nigeriji i Južnoj Koreji.\nCentralni događaj odigrava se u Vašingtonu, gde je masa počela da se okuplja rano jutros. Planirano je da im se obrate brojni govornici, dok su na Nacionalnom molu između zgrade Kongresa i Vašingtonskog spomenika postavljeni veliki šatori, u kojima naučnici, edukatori i lideri u različitim disciplinama govore o svom radu, efikasnim strategijama za naučnu komunijaciju i obuku za javni aktivizam.\nOrganizatori događaja ističu da je današnji skup nestranački događaj i da nije usmeren protiv bilo koga određeno, već da je cilj da se u prvi plan stave naučnici, koji generalno izbegavaju aktivizam i čiji rad je zasnovan na nepristrasnim eksperimentima.\nZa mnoge od njih kap koja je prelila čašu bio je termin "alternativne činjenice", koji je prva upotrebila savetnica američkog predsednika Kelien Konvej.\nPredsednik Donald Tramp osporavao je fotografije, na kojima se moglo videti koliko je ljudi prisustvovalo njegovoj inauguraciji, novinari su ga zbog toga prozvali, a odgovor administracije - "alternativne činjenice", postao je sinonim za sve što predstavlja neospornu neistinu.\n"Marš za nauku" u subotu u Vašingtonu i 500 gradova\nProtesti protiv Trampa na Dan predsednika


Idlib očišćen od teške vojne tehnike - Sputnjik Srbija\n04:37 13 Jul 2020\n15:53 08.10.2018 (osveženo 15:54 08.10.2018) Preuzmite kraći link\nOdredi sirijske oružane operacije i druge antivladine grupe završile su danas povlačenje teškog naoružanja iz demilitarizovane zone u provinciji Idlib, javlja agencija Anadolija.\nKako navodi izvor turske agencije, kako bi se povlačila teška vojna tehnika na potrebno rastojanje od fronta, opozicija je neprestano radila poslednjih dana, uključujući i noćas. U regionu su povučeni sovjetski reaktivni sistem „Grad“, minobacači i rakete srednjeg dometa.\nU isto vreme, Turska je poslala u demilitarizovanu zonu oružje i oklopna vozila koji će se koristiti prilikom patroliranja regiona zajedno sa ruskom stranom.\nPredsednici Rusije i Turske Vladimir Putin i Redžep Tajip Erdogan ranije su se u Sočiju dogovorili da do 15. oktobra obrazuju demilitarizovanu zonu duž linije razgraničenja naoružane opozicije i vladinih snaga u sirijskoj provinciji Idlib, a ministri odbrane dveju zemalja potpisali su memorandum o stabilizaciji situacije u Idlibskoj zoni deeskalacije.\nTeheran je naveo da je sporazum Rusije i Turske o Siriji pomogao da se spreči rat u Idlibu. Rusija, Turska i Iran su garanti primirja u Siriji, u kojoj od 2011. godine traje oružani sukob.


Dnevnica crnogorskih vojnika u Iraku 100 eura | Mondo.Me Prod\nDnevnica crnogorskih vojnika u Iraku 100 eura\n13. July, 02:59\nDnevnica crnogorskih vojnika u Iraku 100 eura 0 Podijeli Podijeli na facebook Podijeli na twitter Podijeli na viber Pošalji na mail\n16.04.2020. / 20:20\nAutor mondo.me 16.04.2020. / 20:20\nDnevnica pripadnika Vojske Crne Gore (VCG) za vrijeme učešća u NATO misiji u Iraku iznosiće 100 eura, odlučila je Vlada.\nU NATO misiju u Irak biće upućena do dva pripadnika VCG, sa mogućnošću rotacije, koji će obavljati štabne dužnosti.\n„Uzimajući u obzir bezbjednosne i geografske uslove u kojima se sprovodi ta misija predviđeno je da dnevna naknada pripadnika VCG iznosi neto 100 eura dnevno“, kazali su iz Vlade.\nVlada je, bez održavanja sjednice, a na osnovu pribavljene saglasnosti većine članova, donijela uredbu o prestanku važenja uredbe o načinu i postupku podnošenja prijave državne pomoći.\n„Uredba je ukinuta jer je, u skladu sa Zakonom o kontroli državne pomoći, Ministarstvo finansija donijelo Pravilnik o načinu podnošenja prijave i obrascu prijave za državnu pomoć“, rekli su iz Vlade.\nVlada je usvojila prvi kvartalni izvještaj o realizaciji obaveza iz Programa pristupanja Crne Gore Evropskoj uniji (EU) za period od ove do 2022. godine.\nKako je saopšteno, za prvi kvartal ove godine od ukupno 43 obaveze ispunjeno je 22, odnosno 51 odsto.\n„Od 26 zakona i podzakonskih akata realizovano je 12, odnosno 46 odsto. Takođe, od 17 strategijskih dokumenata ispunjeno je deset, odnosno 59 odsto“, dodali su iz Vlade.\nIz Vlade su rekli da je usvojena Informacija o statusu projekta izgradnje vrtića u Bloku VI.\n„U tom naselju planirana je izgradnja objekta koji ima prizemlje i sprat ukupne površine cca 1,5 hiljada metara kvadratnih, planiranog za smještaj oko 220 djece. Procijenjena vrijednost izgradnje objekta je oko dva miliona eura“, kaže se u saopštenju.\nVlada je usvojila Godišnji izvještaj o realizaciji Programa iz Akcionog plana za primjenu Rezolucije Savjeta bezbjednosti Ujedinjenih nacija 1325 – žene, mir i bezbjednost (2019-2022) u prošloj godini.\nNavodi se da je akcionim planom dat prioritet nastavku implementacije tri glavna strateška cilja za primjenu Rezolucije SBUN, a koji se ogledaju u povećanju učešća žena u odlučivanju i mirovnim procesima, zaštiti žena i djevojaka u konfliktnim zonama i integraciji rodne perspektive i rodnog obrazovanja u mirovne operacije.\n„Od ukupno 37 aktivnosti, realizovano je 25, u toku je realizacija, odnosno djelimično je realizovano osam aktivnosti, dok četiri aktivnosti nijesu realizovane“, kaže se u saopštenju.\nIz Vlade su rekli da je usvojen i Izvještaj o radu Ministarstva nauke za prošlu godinu.\nU Izvještaju se navodi da je u Ministarstvu nauke prošlu godinu obilježilo usvajanje Strategije pametne specijalizacije (S3.me).\n„Ministarstvo je na to naročito ponosno jer smo pokazali da Crna Gora prati razvoj politika na nivou EU. Pored toga što ta strategija postavlja temelje novog koncepta razvoja Crne Gore, ona nas usmjerava i ka postizanju ciljeva održivog razvoja UN i nove agende EU2030“, navodi se u saopštenju.\nKako se dodaje, Crna Gora je prva država kandidat koja je donijela tu strategiju i za nju dobila zeleno svijetlo Evropske komisije u decembru prošle godine.\nNavodi se da je zaokret EU politika u okviru „Zelenog plana“ šansa za Crnu Goru da doprinese zajedničkoj misiji, jer su upravo svi crnogorski S3 strateški prioriteti u skladu sa tim planom.\n„U pitanju su održiva poljoprivreda i lanac vrijednosti hrane, energija i održiva životna sredina, održivi i zdravstveni turizam, kroz digitalizaciju u tim sektorima“, dodaje se u saopštenju.\nNATO Vlada Crne Gore VCG


FM KO SDP Tuzla: Saopštenje za javnost Foruma mladih | Zivinice.ba\nPočetna » Politika » FM KO SDP Tuzla: Saopštenje za javnost Foruma mladih\tŠefik Gadžo10.03.2016 15:07\nFM KO SDP Tuzla: Saopštenje za javnost Foruma mladih\nVlada Tuzlanskog kantona je na sjednici održanoj 8. marta 2016. godine donijela Odluku kojom daje prethodnu saglasnost Univerzitetu u Travniku za organizovanje studija na Pravnom fakultetu i Fakultetu za menadžment i poslovnu ekonomiju na području Tuzlanskog kantona, počevši od naredne akademske godine. Ujedno je Vlada utvrdila da postoji društvena opravdanost za organizaciju takvog studija na području Tuzlanskog kantona.\nS obzirom da u informaciji koja je dostupna javnosti na zvaničnoj web stranici Vlade TK nije precizirano u čemu se ogleda društvena opravdanost za organizaciju dodatnih privatnih studija iz oblasti pravnih i ekonomskih nauka, pokušat ćemo rezimiranjem dostupnih podataka i činjenica objasniti tu opravdanost građanima i građankama Tuzlanskog kantona.\nDruštvena opravdanost organizovanja pravnih studija\nU Tuzli trenutno postoji studij prava na Pravnom fakultetu Univerziteta u Tuzli, kao javnoj visokoškolskoj ustanovi osnovanoj od strane Vlade Tuzlanskog kantona. Do nedavno je u Tuzli postojao i studij prava na dislociranom odjeljenju Pravnog fakulteta Univerziteta u Sarajevu, također kao javne visokoškolske ustanove osnovane od strane Vlade Kantona Sarajevo. Trenutno u Tuzli postoji i privatna visokoškolska ustanova Američki univerzitet u BiH, koja nudi pravne studije. Većina kadrova školovanih na svim ovim studijima završila je na evidenciji jednog od biroa za zapošljavanje na području Tuzlanskog kantona, s obzirom da su ove studije pohađali/e većinom studenti i studentice sa prebivalištem na području Tuzlanskog kantona.\nVlada TK je nedavno dala dozvolu za rad privatnoj visokoškolskoj ustanovi na čijem su otvaranju vrpcu presjekli i pozdravni govor održali Premijer TK Bego Gutić i tadašnji ministar obrazovanja, nauke, kulture i sporta TK Izet Jagodić. U pitanju je Evropski univerzitet „Kallos“ na kojem između ostalog postoji i Pravni fakultet na kojem su organizovana sva tri ciklusa studija. Za pretpostaviti je da će budući/e svršeni/e studenti/ce ovog fakulteta završiti na evidenciji Službe za zapošljavanje TK.\nPrema podacima iz mjesečnog biltena za decembar 2015. godine (posljednji javno dostupan bilten), kojeg izdaje Služba za zapošljavanje Tuzlanskog kantona, kao javna ustanova čiji je osnivač Tuzlanski kanton i o čijem radu bi Vlada TK trebala biti upoznata, na listi najzastupljenijih zanimanja na evidenciji nezaposlenih lica Službe za zapošljavanje TK nalazi se i zanimanje pravnika/ce. Broj nezaposlenih pravnika i pravnica na području Tuzlanskog kantona prema ovoj evidenciji je 826 i, ako sagledamo zanimanja za koja je potrebna visoka stručna sprema, pravnici/e se nalaze na drugom mjestu topliste nezaposlenih u Tuzlanskom kantonu razvrstanih po zanimanju.\nDruštvena opravdanost organizovanja ekonomskih studija (poslovna ekonomija i menadžment)\nU Tuzli trenutno postoji studij ekonomije na Ekonomskom fakultetu Univerziteta u Tuzli, kao javnoj visokoškolskoj ustanovi osnovanoj od strane Vlade Tuzlanskog kantona. Na ovom fakultetu između ostalih postoji i smjer menadžment, te Visoka poslovna škola. U Tuzli također postoji i privatna visokoškolska ustanova Centar za multidisciplinarne studije sa studijskim programom poslovna ekonomija u okviru kojeg postoje i dva smjera menadžmenta. Još jedna visokoškolska ustanova u Tuzli nudi na jednom od studijskih programa tri smjera menadžmenta, u pitanju je Internacionalna poslovno-informaciona akademija. Kao i kod pravnih studija, većina kadrova školovanih na ovim studijima završila je na evidenciji jednog od biroa za zapošljavanje na području Tuzlanskog kantona.\nEvropski univerzitet „Kallos“, kojeg smo spomenuli kada smo govorili o pravnim studijima, također u svom okviru ima i Ekonomski fakultet na kojem su organizovana sva tri ciklusa studija. Na prvom ciklusu studija, Ekonomski fakultet nudi tri različita smjera menadžmenta. Na te će vjerovatno i oni, kao i kolege/ice pravnici/e, završiti na evidenciji Službe za zapošljavanje TK.\nPrema podacima iz mjesečnog biltena za decembar 2015. godine, među najzastupljenijim zanimanjima na evidenciji nezaposlenih lica Službe za zapošljavanje TK nalazi se i zanimanje ekonomiste/ice. Broj nezaposlenih ekonomista i ekonomistica na području Tuzlanskog kantona prema ovoj evidenciji je 1.087 i, ako sagledamo zanimanja za koja je potrebna visoka stručna sprema, ekonomisti/ce se nalaze na prvom mjestu topliste nezaposlenih u Tuzlanskom kantonu razvrstanih po zanimanju.\nU čemu se ogleda društvena opravdanost?\nEvidentno je da je broj nezaposlenih lica u Tuzlanskom kantonu koja su završila pravne i ekonomske studije zabrinjavajući, naročito imajući u vidu da trenutno imamo tri Pravna fakulteta, dva Ekonomska fakulteta, tri visoke škole sa studijem poslovne ekonomije i ukupno devet smjerova menadžmenta. Sagledavajući ove činjenice, neminovno je da iza navodne društvene opravdanosti za organizovanjem dodatnih privatnih studija stoji nešto sasvim drugo. Ne želimo da na području našeg kantona imamo mjesto gdje će se već “obezbijeđeni” kadrovi vladajućih struktura „školovati“ kako bi zaposjeli predodređene pozicije ili napredovali na bolje.\nIndikativno je i to što je Premijer TK Bego Gutić nedavno odbranio magistarski rad i stekao zvanje magistra prava na Pravnom fakultetu Univerziteta u Travniku, na čemu mu ovom prilikom iskreno čestitamo. Iako smo svojim ranijim javnim istupima ukazivali na to da Vlada TK na čelu sa Premijerom Begom Gutićem umjesto što otvara privatne univerzitete treba više da brine o javnom, ipak se praksa nebrige o javnom, a otvaranja privatnih nastavila.\nUkazujući na sve navedene podatke i činjenice, pozivamo Vladu TK da ponovo razmotri društvenu opravdanost dodatnog organizovanja studija prava, poslovne ekonomije i menadžmenta na području Tuzlanskog kantona, te da u skladu sa revidiranim stavom donese odluku o stavljanju van snage Odluke o davanju prethodne saglasnosti Univerzitetu u Travniku za organizovanje ovih studija.\n/Tuzla, 10. mart 2016. godine – Forum mladih KO SDP BiH Tuzla/


Audicija u Čačku: “Srbija u ritmu Evrope“ - Ozonpress :: internet portal\nTag: audicija, Čačak\n“Srbija u ritmu Evrope” je najveće dečje muzičko takmičenje u zemlji, namenjeno takmičarima uzrasta od 14 do 21 godine, deci i omladini Republike Srbije, koja su vrhunskog talenta za pevanje i ples. Podršku deci i omladini Srbije kroz ovaj televizijski format najveći ove vrste u našoj zemlji daju i ambasadori zemalja Evrope, Evropske Unije, Australije i Izraela. U petak 12. februara 2021. godine, u Domu kulture u Čačku, sa početkom u 12.00 časova (Sala Naučno tehnološkog parka), biće održana audicjia za ovo dečje muzičko takmičenje.\nProgram “Srbija u ritmu Evrope” će se u 2021. godini emitovati uživo na Prvoj Srpskoj Televiziji. Odabrani će imati priliku da svoj vrhunski talenat za pevanje i ples usavršavaju tokom sedmomesečnih priprema, sa trenerima glasa kao i umetničkim direktorima scenskog performansa programa „Ritam Evrope“. Pobednik će biti odabran kombinacijom glasova stručnog žirija, žirija gradova i opština učesnika televizijskog programa „Srbija u ritmu Evrope“ i gledalaca koji glasaju putem SMS-a, a samo finale televizijskog prenosa biće emitovano u direktnom prenosu na Prvoj Srpskoj Televiziji (PRVA TV). Sve propozicije takmičenja nalaze se na sajtu www.theeurope.eu .\nŠkole, kulturno umetnička društva, dirigenti horova, umetnički direktori i drugi iz sveta plesa i muzike mogu da selektuju najtalentovaniju decu i omladinu za audiciju, kako bi od najboljih, produkcija programa “Srbija u ritmu Evrope” odabrala najbolje koji će braniti boje svoje opštine i jedne ambasade koja im bude dodeljena od strane organizatora televizijskog prenosa. Deca i omladina mogu se prijaviti slanjem poruke na instagram nalogu @ritamevrope.\nNapomena: sva deca i omladina kao i svi prisutni u prostoriji u kojoj će se audicija održati nosiće maske za lice, a fizička distanca biće najmanje 2 metra između svih prisutnih. U prostoriji će biti prisutno najviše 10 ljudi u istom trenutku uključujući i televizijski tim „Ritam Evrope“. U salu, gde će se održati audicija, uvodiće se po 5 dece, na taj način što će im termin njihovog dolaska biti zakazan.


Srbin uzeo titulu svetskog prvaka iz oblasti veštačke inteligencije - NekiRok\nSrbin uzeo titulu svetskog prvaka iz oblasti veštačke inteligencije\nŽeljko je pre svega na turniru organizovanom na nivou Srbije krajem marta pobedio u kategoriji Data & AI što ga je kvalifikovalo za svetsko prvenstvo. Na finalnom turniru koji je održan 9. juna tekuće godine, učestvovali su takmičari iz 17 zemalja, pa je Željko više govorio o samoj organizaciji i funkcionisanju Cloud Skills Cup: ,,Takmičenje je takođe bilo organizovano online ali za razliku od lokalnog turnira, kada su testovi bili otvoreni danima i svako je mogao da ih radi kad je hteo, za svetski turnir je bio organizovan online sastanak u određenom terminu i testovi su se radili sa uključenim kamerama. Iščekivanje na rezultate je trajalo do sutra ujutru i bio sam oduševljen kada sam video svoju sliku i ime kao pobednika u Data & AI kategoriji”.\nSvetski prvak je naravno bio veoma skroman, pa je rekao da nije ovo samo njegov uspeh: ,, Naravno, ovo nije samo moj lični uspeh, nego i uspeh kompanije Levi9 u kojoj radim, pa i uspeh naše zemlje jer pokazuje da kod nas postoje ljudi koji mogu da se izbore u velikoj svetskoj konkurenciji. Trenutno ne razmišljam o budućim takmičenjima ali ako se ukaže neka prilika rado ću odmeriti znanje sa kolegama. U svakom slučaju, sledeće godine ću ponovo učestvovati na Cloud Skills Cup-u kako bih pokušao da odbranim stečenu titulu.\nŽeljko je dobio pitanje kako bi u narednom periodu mogla da izgleda dalja primena i integracija ove tehnologije, kako su svetu, tako i kod nas. ,, Sam razvoj veštačke inteligencije je veoma izazovan i pri tome se koriste velike količine podataka koje treba pravilno pripremiti kako bi se sistem istrenirao da predviđa i klasifikuje sa velikom verovatnoćom pogađanja. Velika primena je i omogućavanje računaru da vidi, čita, čuje, reprodukuje govor i razgovara”, objašnjavao je on.\n,,Kako se veštačka inteligencija bude više zahtevala u projektima na kojima se radi, utoliko će se i više naših stručnjaka baviti sa tim. Naravno, pored privatnog sektora, veliki podstrek razvoju veštačke inteligencije može dati i država ulažući u nju. Osnivanje Istraživačko-razvojnog instituta za veštačku inteligenciju Srbije u Naučno-tehnološkom parku u Novom Sadu je dobar potez koji može biti veliki zamajac za razvoj ove oblasti”. O planovima za budunost u karijeri, sagovornik je otkrio da će svakako najinteresantnija oblast za rad biti veštačka inteligencija i velike baze podataka.


Zvezda podnijela zahtjev da joj se prizna titula iz 1946., čelnici Partizana ga osporavaju – Sport Centar Zvezda podnijela zahtjev da joj se prizna titula iz 1946., čelnici Partizana ga osporavaju – Sport Centar\nGeneralni direktor crveno-bijelih Zvezdan Terzić je jučer, na Skupštini Fudbalskog saveza Srbije u Staroj Pazovi, podnio zahtjev da im se prizna trofej koji su, kako smatraju, osvojili tada u prvenstvu Srbije.\n“Crvena zvezda je i zvanično podnijela zahtjev Skupštini FSS za priznavanje šampionske titule iz 1946. godine, gdje je jasno navela sve argumente koji nedvosmisleno dokazuju naše pravo. Skupština je jednoglasno odlučila da Pravna komisija i ostale stručne službe FSS daju svoje mišljenje povodom toga, a koje će Skupštinu obavezati da u skladu sa tim donese svoju konačnu odluku. Crvena zvezda se ovim povodom više neće oglašavati”, navodi se u saopštenju.\nZahtjev Crvene zvezde osporavaju čelnici Partizana smatrajući da nema pravni osnov.


Oglasilo se tužilaštvo povodom slučaja Lečić - Štajnfeld! - Alo.rs\nOglasilo se tužilaštvo povodom slučaja Lečić - Štajnfeld!\nOni su u martu ispitani u policiji povodom tvrdnji glumice da ju je Lečić silovao 2012. godine, a sada su u toku provere tvrdnji koje su tada izneli\nBranislav i Danijela, Foto: Alo!\n- Još uvek su u toku provere navoda Danijele Štanjfeld i Branislava Lečića - rekla je Tanjugu danas portparolka Višeg javnog tužilaštva u Beogradu Ivana Rakočević.\nOni su u martu ispitani u policiji povodom tvrdnji glumice da ju je Lečić silovao 2012. godine, a sada su u toku provere tvrdnji koje su tada izneli.\nTo znači da je i dalje u toku predistražni postupak i da Lečić i dalje nije osumnjičeni, kao što ni Štanjfeldova i dalje nema status oštećene.\nLečić je dao je izjavu u policiji 26. marta u svojstvu građanina, kada je u potpunosti negirao navode Danijele Štajnfeld, a iste večeri je na društvenim mrežama objavio i da je "prošao poligraf", iako to za istragu nema veliki značaj, jer poligraf nije dokazno sredstvo.\nNakon toga usledilo je zatišje u ovom slučaju, sve dok krajem prošle sedmice "Nedeljnik" nije objavio ispovest nekadašnje glumice Merime Isaković u kojoj je iznela tvrdnje da je Lečić 1978. godine seksualno uznemiravao, u vreme kada su bili kolege na Fakultetu dramskih umetnosti u Beogradu.\nOva ispovest Isakovićke, koja se u međuvremenu odselila u Australiju i radi kao psihijatar, izazvala je veliku pažnju javnosti, jer bi, ukoliko dođe do postupka, mogla da posluži kao svedočenje u prilog tvrdnjama Štajnfeldove.\nbranislav lečić silovanje glumac glumica PopKULTURA


Vesti: Kovid bolnice u Beogradu skoro pune /video/ - Sputnjik Srbija\nVesti: Kovid bolnice u Beogradu skoro pune /video/\n18:59 03.03.2021 (osveženo 19:00 03.03.2021) Preuzmite kraći link\nPopunjenost kovid bolnica u Beogradu pri kraju. Virusolog Radmilo Petrović kaže da za početak treba zabraniti sva okupljanja u zatvorenom, bez obzira na maske i distancu, jer se novi sojevi virusa mnogo lakše prenose\nŠef srpske diplomatije Nikola Selaković u Nemačkoj - može li Berlin da ostatku Evropske unije nametne svoje viđenje rešenja kosovskog problema?\nSAD I EU uvele nove sankcije Rusiji zbog navodnog kršenja ljudskih prava i hapšenja opozicionog aktiviste Alekseja Navaljnog. Vašington će uvek da nađe razlog za kažnjavanje Moskve, poručuju analitičari\nZemljotres jačine 6 stepeni Rihterove skale pogodio Grčku - Srbi koji tamo žive kažu za Sputnjik da je bilo strašno. Potres se osetio i u Srbiji i Hrvatskoj\nOtkrivamo: kako su aktivnosti ogranka Ruskog geografskog društva u Srbiji postale uzor za delovanje drugih ispostava te važne institucije širom sveta?\nvideo, uživo, najnovije vesti, radio, Sputnjik info


Četvrt veka od zločina u Štrpcima – ZoomUe\nby Vesna Đurović · Published 27 фебруара, 2018 · Updated 27 фебруара, 2018\nPRIJEPOLJE – Komemoracijom i prijemom za porodice obeležena je 25. godišnjica otmice i likvidacije devetnaest putnika nesrpske nacionalnosti u železničkoj stanici Štrpci, među kojima i devet žitelja Prijepolja.\n„Menjaju se predsednici i vlade, a mi čekamo 25 godina jedno te isto. Nikakvih novih vesti nemamo, da nam bar neko hoce reći gde su kosti naših najmilijih“, kroz suze kaže Šefkija Husović, brat ubijenog Rifata.\nOpština Prijepolje je pre deset godina izgradila spomenik ubijenim sugrađanima i od tada svakog 27, februara organizuje komemoraciju i prijem za porodice ubijenih.\n„Svih ovih godina opština je pomagala porodicama u meri koliko je mogla i u skladu sa zakonskim propisima. Nažalost budžetski zakon i zakon o lokalnoj samoupravi je smanjio mogućnosti za pomoć tako da sva socijalna davanja jedino su moguća preko Centra za socijalni rad“, kaže predsednik opštine Prijepolje Dragoljub Zindović.\nPripadnici Vojske Republike Srpske su 27. februara 1993. godine na železničkoj stanici Štrpci, u BIH, iz voza na liniji Beograd-Bar izveli i ubili 19 putnika, civila nesrpske nacionalnosti.\nIzložba slika Mirelle Petković u GKC-u\nNext story Od ponedeljka SOS telefon ponovo u funkciji\nPrevious story Božić odgovorio protestantima


Svi poslodavci u Republici Srpskoj, nakon usvajanja izmjena i dopuna Zakona o radu, a najkasnije do 1. septembra ove godine moraju ugovoriti sa radnicima nove iznose plata.\nKako je za “Glas Srpske” pojasnila pomoćnik ministra finansija Slobodanka Popović, poslodavac će sa radnikom morati da ugovori ili platu ili bruto platu. Prema novim “pravilima igre”, plata podrazumijeva platu prije oporezivanja, a bruto plata primanja uvećana za doprinose.\n- Neće više biti moguće ugovoriti platu u neto iznosu. I svi će se morati pridržavati ovoga jer će, u suprotnom, biti sankcionisani novčanom kaznom u iznosu od 2.000 do 12.000 maraka - rekla je Popovićeva ističući kako je posljednjim izmjenama važećih zakonskih propisa izmijenjen pojam plate.\nPrema njenim riječima, izmijenjena je i odredba člana 123. na način da je propisano da je u svim elementima plate sadržan porez - cijena rada i koeficijenti složenosti posla.\nObjašnjavajući proces prema kojem će od 1. septembra biti obračunavane plate u Republici Srpskoj, ona je navela kako bi poslodavci prvo trebalo da zaključe nove ugovore o radu sa iznosom plate uvećanim za porez na dohodak.\n- Ova obaveza se jasno odnosi samo na poslodavce koji sa radnicima imaju zaključene ugovore o radu u neto iznosu. Oni poslodavci koji imaju ugovore u bruto iznosu nisu obavezni ništa mijenjati, jer kod tih poslodavaca posljedice ličnih odbitaka se već odražavaju na plati radnika - naglasila je ona.\nNakon toga, poslodavci su obavezni i da izmijene računarski program u dijelu obračuna plata, ali i da podnesu izmijenjene prijave u Jedinstveni sistem registracije, kontrole i naplate doprinosa, odnosno da dostave nove ugovore o radu uz izmijenjene prijave.\nTakođe, prilikom podnošenja poreskih prijava 1002 na novim obrascima, kako je objasnila Popovićeva, Poreska uprava Republike Srpske će uvesti kontrolno polje za ove prijave, što će za posljedicu imati odbijanje prijema prijave u kojoj nije iskazano povećanje dosadašnje neto plate.\n- Najveći problem u sprovođenju ovih mjera Vlade Srpske mogu biti samo neodgovorni poslodavci, koji mogu pokušati da zloupotrijebe ovu mjeru i da sredstva kojih smo se mi odrekli zadrže za sebe umjesto da ih iskoriste za povećanje plata zaposlenih. Mi to nećemo dozvoliti, jer su se Vlada RS, ali i jedinice lokalne samouprave odrekle dijela prihoda u korist svih zaposlenih, a koji bi trebalo da dovede do toga da se plate svim zaposlenima uvećaju za 30 maraka - rekla je Popovićeva navodeći kako je čitav ovaj proces, koji se odnosi na obračun plata i prijave Poreskoj upravi, sada mnogo jednostavniji nego što je dosad bio.\nOna je naglasila da su ove mjere Vlade RS, pored povećanja plata kao primarnog elementa, imale za cilj i smanjenje sive ekonomije.\nPoslodavci u nedoumici\nNovi način obračuna plata zadao je glavobolje poslodavcima i knjigovođama pa Privredna komora ovih dana sprovodi edukacije širom Srpske, ali i pored toga mnogima i dalje nije jasno šta i kako da rade.\nPoslodavci tvrde da će morati potpisivati nove ugovore o radu sa radnicima, odjavljivati ih i ponovo prijavljivati, što je isuviše komplikovano i oduzima dosta vremena.\nCijene nafte danas su u porastu nakon što je Kina sugerisala da je ostvaren napredak u trgovinskim razgovorima sa Amerikom. U Londonu je cijena ...\nManu Čao stao uz građane u odbrani prirode\nNakon koncerta u Nišu, svjetska muzička zvijezda Manu Čao, posjetio je pirotsko selo Topli Dol u srcu Stare planine, gdje je mještanima i aktivistima ...\nMladi u RS bježe od zanata\nU Republici Srpskoj nedostaje zanatlija svih zanimanja, možemo slobodno reći da se nalazimo u krizi zanatstva, rekao je Jovan Bratić, direktor ...\n20 godina nisu našli atentatora na Željka Kopanju\nIako se danas navršava 20 godina od atentata na Željka Kopanju, izdavača i osnivača "Nezavisnih novina" iz Banjaluke, nadležne institucije nisu dale ...\nU subotu izložba "Zemljotres u Banjaluci 1969"\nPovodom obilježavanja 50 godina od katastrofalnog zemljotresa koji je 1969. pogodio Banjaluku, kao centralni događaj manifestacije u subotu će biti otvorena ...\nBanjaluka prvi grad u BiH sa "ChatBot" uslugom: Klikom do svih informacija\nBanjaluka, kao prvi grad u BiH i među prvima u regionu, uvela je novi servis namijenjen građanima putem primjene "ChatBota" na Viberu. Korisnici Vibera ...\nBjelogrlić: "Senke nad Balkanom 2" dostupne na internetu\nNastavak najgledanije domaće serije "Senke nad Balkanom", pored dinamične i misteriozne radnje, kao i vrhunske produkcije, donosi potpunu novinu u plasmanu ...\nUhapšen biciklista sa 1,95 promila alkohola u krvi\nPolicija iz Broda uhapsila je osobu iz ove opštine čiji su inicijali S.I. koje je vozilo bicikl sa 1,95 promila alkohola u krvi, saopšteno je iz Policijke ...\nKvantas uspješno testirao najduži let na svijetu\nAustralijska aviokompanija Kvantas uspjela je da realizuje najduži let bez sletanja koji je trajao skoro 20 sati od Njujorka do Sidneja. Kompanija je ...\nPedeseta godišnjica katastrofalnog zemljotresa, koji je Banju Luku pogodio 27. oktobra 1969. godine, ostavljajući iza sebe potpuno razoren grad, biće ...


Grčka - Kultura Grčke - 2021\n/ Kultura Grčke\nGrčka - Kultura Grčke\nGrčka kultura je jedna od najpoznatijih i najdužih u istoriji Evrope. Nastala je smenjivanjem naprednih civilizacija koje su živele uglavnom u priobalnim i ostrvskim teritorijama današnje Grčke. Počev od Mikenske i Minojske civilizacije, preko Klasičnog i helenističkog perioda, uticaja Rimske Imperije, Vizantije i Otomanskog carstva, sve do modernog doba, kultura na ovim prostorima bila je najuticajnija i najnaprednija u Evropi (posebno u antičkom periodu) pa se sa pravom Grčka smatra kolevkom čitave evropske kulture.\nArhitektura, slikarstvo, vajarstvo, nauka, filozofija, poezija, drama, politika…sve su to moderne kategorije koje u korenu imaju nasleđe iz nekog od velikih istorijskih perioda vezanih za Grčku.\nKulturni centri savremene Grčke su Atina i Solun.\nNea Kalikratija Pola sata od Soluna\nNikiti Sredina Sitonije\nMikonos - ostrvo Mikonos Ostrvo za provod... LETO 2019


Igrač kola: Novi het-trik Aleksandra Pešića za novi trijumf crveno-belih\n30. novembar, 2017.\nNajbolji igrač 19.kola Super lige Srbije prema izboru naše redakcije je Aleksandar Pešić, asistent i trostruki strelac za Crvenu zvezdu u ubedljivoj pobedi nad ekipom Radnika na stadionu ''Rajko Mitić''.\nSreda je bila rezervisana za mečeve novog prvenstvenog kola, a sve je izvesnije da nas čeka izuzetno zanimljiva borba u finišu jesenje polusezone. Najveće iznenađenje priredila je ekipa Borca koja je u Novom Sadu stigla do sva tri boda u duelu sa ekipom Vojvodine, dok su ubedljive trijumfe ostvarile ekipe Radničkog, Spartaka i Crvene zvezde. ’’Raspucani’’ crveno-beli su odigrali sjajno, a rezultat je bio 5:0(2:0). Najzaslužniji za ubedljiv trijumf pulena Vlade Milojevića svakako je Aleksandar Pešić koji je sa tri pogotka i jednom asistencijom pokazao da se nalazi u odličnoj formi. Ne samo da je učvrstio svoju poziciju na vrhu liste strelaca, već je po drugi put ove sezone od strane naše redakcije proglašen za igrača kola. Najozbiljniji konkurent bio mu je napadač Radničkog Milan Pavkov, koji je takođe pružio jako dobru partiju.\nCrveno-beli su tokom čitavog meča bili mnogo dominantniji i opasniji, a do vođstva su stigli već u 11.minutu nakon sjajne asistencije Aleksandra Pešića i ubacivanja Marka Gobeljića iza leđa odbrane gostiju, nakon čega je rutinski zatresao mrežu Surduličana. Drugi pogodak viđen je u samom finišu prvog poluvremena, u 45.minutu, a strelac je bio Aleksandar Pešić. Mladi Luka Adžić je odlično izveo korner sa leve strane, pronašao napadača crveno-belih, a ovaj glavom sa ivice peterca ’’zakucao’’ loptu u mrežu gostujuće ekipe. Sličan tok imalo je i drugo poluvreme, a do još ubedljivije prednosti domaći tim stiže u 71.minutu susreta. Crveno-beli su osvojili loptu na sredini terena, Mičel Donald je poslao levo ka Aleksandru Pešiću, a ovaj je ’’uleteo’’ u kazneni prostor gostiju i matirao golmana Nikolu Vasiljevića. U 77.minutu susreta Aleksandar Pešić je stigao i do svog trećeg pogotka na ovoj utakmici. Akciju je započeo Nenad Milijaš, lopta je pono stigla na levi bok do raspoloženog Pešića, a on je još jednom ušao u šesnaesterac gostiju i preciznim udarcem matirao golmana gostiju. Konačan rezultat postavio je sa ’’bele tačke’’ Branko Jovičić koji je odigrao svoj prvi meč nakon teške povrede koju je doživeo početkom sezone.\nAleksandar Pešić (25) je rođen u Nišu, igra na poziciji centralnog napadača, a ponikao je u mlađim kategorijama fudbalskog kluba Radnički iz Niša. Tokom karijere je nastupao i za grčki OFI, moldavski Šerif, francuski Tuluz i italijansku Atalantu. U Crvenu zvezdu je stigao tokom letnjeg prelaznog roka i u aktuelnoj sezoni zabeležio je 19 nastupa u Super ligi Srbije, uz 15 postignutih pogodaka. Pored toga zabeležio je i 10 nastupa u evropskim okršajima, uz jedan postignut pogodak. Bio je član mlađih reprezentativnih selekcija naše zemlje (U-19, U-21), a zabeležio je i jedan nastup za najjaču selekciju Srbije.


Lancuni - FreshCaYg - Blog.hr - komentari na post\n31.05.2017. (09:48) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nvidi što nam rade\ni sad nitko ne priča o pravima manjina\nmali je nagrabusio ko Lebowski\n31.05.2017. (10:48) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nNečuveno povampirene feministkinje predvođene Sanjom popodušom Sarmavkon, i Radom Borić divljaju bez stida i srama :)))\n31.05.2017. (10:50) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nupravo oprala lancune... slijedila ono ajmo delati... ma šalim se... :)\n31.05.2017. (11:51) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nKako nisu izmislili? Zar nisu ovi Kupusovi nedavno otkrili takve lancune (Merino?) od vune?\nJest da su ovce još davno otkrile da je vuna prirodni regulator topline... ali, eto...\n31.05.2017. (12:05) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nkad središ nekretnine, oš primat furešte, domaće\nja nosin bužu\n31.05.2017. (13:57) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\na ni meni se ništa neda, jučer cijeli dan hodam Zagrebom, danas cijelo jutro opet isto, od sad ću se samo voziti autom, dosta mi je i tramvaja i kontrolora, svako malo - eto ti jednog, srela sam ih u ova 2 dana bar 6\n31.05.2017. (13:58) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nBrzo će Božić, pa opet jedan, pa opet..., komu se posreći:)\n31.05.2017. (15:56) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nja bin ote sta ladidu ako je unjulo cinije ;-D\nkada je vručeee i meni se ništa neda...ni one stvari:))))\n31.05.2017. (16:12) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nojmeeee..pegule..bidna li čovika.. mora radit..eee...\na si vidija i čuja kako je Žele opizdija oneg Oparenog...a...\n31.05.2017. (17:38) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nDinaja nema ništa lipše od oprani mirisni lancuna :))\nNemoj delat, meni su rekli da se ne isplati :))\n31.05.2017. (18:02) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nSlušaj ti V ja tebi i kupusu ništa ne virujen kakvi lancuni od ovce, ti izumišljaš gore nego domenico, iden sad popit jogurt pa antibiotik, ili obrnuto :))\n31.05.2017. (18:03) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nGolden Men se čini da bi ti ćrijimbija naivne blogerice gori si od El dijabla, iako se to čini nemoguće :))\n31.05.2017. (18:05) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nShadow moraš metit bedž sa likom i djelom gradonačelnika, pa te neće niko kontrolirat :)))\n31.05.2017. (18:07) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nE neka Božića, šta više svakome :))\n31.05.2017. (18:08) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nProzirni more unjulo, jesi bija šefci izrazit potporu :))\n31.05.2017. (18:09) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nAndreja znači samo klimatizirani dolazu u obzir :)))\nE opandrčija ga je po srid čela, neka tako i triba adezeju kad stavlja pizdeke umisto muški, ko ih jebe :))\n31.05.2017. (18:11) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nNema do bilih lancuna, friško opranih...\n31.05.2017. (19:17) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nnajbolje je kad su lancuni na podu :))\n31.05.2017. (19:35) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nOjmeee... antibiotik O_O\nJa to nisam pila.... mislim, od djetinjstva. Bolje strpaj malo češnjaka u taj jogurt, pa ćeš se barem i najesti :))))\nI ono, aj što Kupusu ništa ne vjeruješ, ali gdje ćeš meni ne povjerovati :O\nBolje ti je da pogledaš film 'Fantastic beasts and where to find them', pa ćeš vidjeti kakvih sve životinja ima :))\nJa se odoh malo kotrljati od smijeha :)))\n31.05.2017. (20:14) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nJel tako sjećanja i to oni najobičniji šta mirišu po pamuku dok se peglaju :))\n31.05.2017. (20:18) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nProlaznik Men se čini da je tebi nekakova akcija na umu :)))\n31.05.2017. (20:19) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nAjoj ja san već zaboravija to, izija san ono jagoda šta mi je ostalo, nezgodne su te organske jedva jedan dan izduraju, ali sad se mogu trišnjama utješit, proba san s artićokama more bit da san falija dozu, iden pojačat, i šta me zagovaraš :)))\n31.05.2017. (20:21) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...


Brnabić: Regionalna saradnja je šansa za Zapadni Balkan - Cansee\nBrnabić: Regionalna saradnja je šansa za Zapadni Balkan\n11. July 2018. Tip: Vesti\nPredsednica Vlade Srbije Ana Brnabić učestvovala je na petom Samitu o Zapadnom Balkanu u Londonu, koji je okupio lidere Zapadnog Balkana i najviše evropske zvaničnike da razgovaraju o aktuelnim ekonomskim, političkim i bezbednosnim temama. Centralna tema je ekonomija i regionalna ekonomska saradnja, a Samit je otvorila britanska premijerka Tereza Mej, priredivši prijem za šefove delegacija.\nObraćajući se na panelu posvećenom ekonomiji, Ana Brnabić je rekla da je za Zapadni Balkan važan ekonomski razvoj i da je zajednički izazov brži i dinamičniji rast BDP-a, navodi se na zvaničnom sajtu Vlade Srbije.\nGovoreći o izazovima regiona, ona je navela da obim direktnih stranih investicija u regionu od 4 mlrd EUR godišnje treba povećati i intenzivno raditi na smanjenju stope nezaposlenosti među mladima i problemu odliva mozgova.\n- Jačanje regionalne saradnje je naša šansa koju ne smemo da propustimo - naglasila je Brnabićeva.\nOna je istakla da je regionu neophodno brže sprovođenje Višegodišnjeg akcionog plana za Regionalni ekonomski prostor Zapadnog Balkana, koji je usvojen na Samitu u Trstu, i koji obuhvata trgovinu, investicije, mobilnost i digitalno povezivanje.\nPredsednica Vlade rekla je da je "regionu potreban novi model ekonomskog rasta, zasnovan na investicijama u inovacije i nove tehnologije, istraživanje i razvoj i kreiranje povoljne klime za startapove. Moramo da razvijamo ekonomiju koja će u fokusu imati digitalizaciju, inovacije i IT, istakla je Brnabićeva.\nNastavak strukturnih reformi i jačanje vladavine prava\nNeophodan preduslov za građenje moderne ekonomije jeste nastavak strukturnih reformi i jačanje vladavine prava. Brnabićeva je istakla da je u fokusu rada Vlade Srbije borba protiv korupcije, modernizacija javne administracije i sistemsko uvođenje elektronskih servisa za građane i privredu, čime poboljšavamo uslove poslovanja i podižemo kvalitet života našim građanima.\n- Infrastrukturne investicije osnov su za jaku ekonomiju: bez dobre infrastrukture, nema razvoja trgovine, niti bržeg ekonomskog rasta - naglasila je predsednica Vlade.\nU sprovođenju Akcionog plana za Regionalni ekonomski prostor, postignut je napredak u oblasti međusobnog priznavanja profesionalnih i akademskih kvalifikacija koje će olakšati mobilnost, dok će projekat elektronske razmene dokumenata ubrzati carinske i granične procedure.\nBrnabićeva je takođe istakla važnost Regionalne investicione platforme, koju su zajednički pripremile regionalne privredne komore i koja potencijalnim investitorima predstavlja mogućnosti za ulaganja u regionu.\nPredsednica Vlade Ana Brnabić posebno se osvrnula na napredak koji je postignut u oblasti digitalnog povezivanja. Na Samitu u Sofiji, u junu ove godine, usvojena je Digitalna agenda za Zapadni Balkan, koja će doprineti jačanju kapaciteta e-Uprave i različitih elektronskih servisa, posebno u oblasti javnih nabavki i zdravstva.


Sastanak sa predstavnicima DG ECHO i DG NEAR - VLADA USK\nSastanak sa predstavnicima DG ECHO i DG NEAR\n24.10.2019 - 11:54 by Administrator\nU kabinetu premijera Unsko-sanskog kantona Mustafe Ružnića danas je održan sastanak sa predstavnicima DG ECHO i DG NEAR, tematski posvećen trenutnoj izbjegličko-migrantskoj situaciji.\nDelegacija u sastavu: Cristina Gallego-Martínez, DG ECHO voditeljica za Ukrajinu i Zapadni Balkan i Fabrice Martin, koordinator za brzi odgovor za zapadni Balkan te Davide Denti, DG NEAR razgovarali su sa premijerom Ružnićem i ministrom unutrašnjih poslova Nerminom Kljajićem.\nPremijer Ružnić i ministar Kljajić istakli su da Unsko-sanski kanton sam nosi teret migrantske krize u BiH već drugu godinu te da će istrajati u sporovođenju odluka Skupštine Kantona i volje građana da se privremeni migrantski kampovi BIRA i MIral dislociraju van naseljenih područja.\n- Mi ćemo biti partneri EU da pomognemo u uspostavljanju kampa van naseljenih područja jer to će riješiti problem prihvata migranata u tranzitu kroz USK i za naredni period. Ono što očekujemo od EU jest pritisak na državne institucije da počnu upravljati migrantskom krizom i uspostave kampove duž rute kroz BiH. Na taj način osigurali bi i da se život lokalnih zajednica odvija normalno i ekikasan sistem pomoći migrantima u tranzitu, kazao je premijer USK.


Nauka – Časopis InterFON\nKažu da je kompromis vrhunac čovekovog domena socijalne inteligencije i neminovnost koja ti garantuje egzistenciju i miran san. Nisam mogla, a da se ne zapitam da li je to stvarno tako. Koliko puta ste pristali da radite nešto što vas ne zanima – gledate fudbalsku utakmicu, a mislite da BastaPročitaj više…\nKo god je radio zadatke iz matematike, dobro mu je poznat onaj trenutak kad pomisli: kako bi samo dobro bilo da sad imam rešenje ovog zadatka! I zaista, najčešće može da se okrene kraj zbirke i da se nađe krajnje rešenje, ali to nije uvek dovoljno. Tada nam je potrebnoPročitaj više…\nKako vreme prolazi, tako tehnologija napreduje. 3D štampanjem je do pre nekoliko godina raspolagao mali broj imućnih kompanija, dok se u poslednje vreme sve više o tome govori i pridaje mu se sve veća pažnja. 3D štampa je aditivni proces proizvodnje trodimenzionalnih fizičkih objekata, bilo kog oblika, na osnovu digitalnogPročitaj više…\n„Nedelja svesti o mozgu“ je globalna inicijativa, koju je pokrenula DANA Allience for Brain Initiatives 1996. godine, a cilj je da fokusira pažnju javnosti na napredak i moguću primenu znanja do kojih se dolazi istraživanjem nervnog sistema. Ova manifestacija održava se u organizaciji Studentske sekcije za neuronauke, koja postoji odPročitaj više…


promet finansijskih aktiva | BorskiEkonomskiForum - borefor\n27 aprila, 2011 Postavite komentar\nKada preduzeća žele da izdaju hartije od vrednosti kako bi došla do kapitala, primorana su da idu preko berze, jer su mehanizmi za izdavanje akcija i obveznica uređeni zakonom. Javnost (domaćinstva i preduzeća) i institucionalni investitori, mogu da kupe akcije i obveznice u vreme njihove emisije (na primarnom tržištu, u prvoj fazi života finansijskih aktiva). Kad se jednom ove hartije od vrednosti izdaju, pojedinci i finansijske institucije mogu da ih prodaju ili kupuju od drugih (na sekunarnom tržištu).\nTokom 80-ih godina XX veka, dolazi do promena na finansijskom tržištu: informatizacija obračuna i programiranje odluka, dovode u pitanje kvalifikovanost subjekata, agencija za komercijalno posredovanje i službenika u menjačnicama; mondijalizacija komunikacija omogućava trenutne finansijske transakcije i objedinjuje sva berzanska tržišta u jedinstveno i neprekidno tržište. Ovaj pokret dovodi do restrukturiranja svih finansijskih tržišta, na kojima svako pokušava da se prilagodi novoj situaciji (London, Frankfurt, Paris, Tokyo, Wall Street…).\nBerzanska tržišta su mesta na kojima se odvija promet finansijskih aktiva. Ove hartije od vrednosti predstavljaju potraživanja i dokumenta o svojini nad firmama i bankama – kompenzacija za ekonomiju. U periodu ekonomske nestabilnosti, vrednost hartija od vrednosti varira. Jedni operateri se oslobađaju svojih hartija od vrednosti, drugi koriste nizak kurs da bi ih kupili, i aktivnost opstaje, iako vrednost finansijskih aktiva opada.\nJavna ponuda za kupovinu obaveza je koju preuzima preduzeće ili pojedinac, da će kupiti akcije jednog društva po kursu višem od tržišnog i u određenom roku. To je način da se dođe do firme koja je u pitanju, ako su akcije široko rasprostranjene u javnosti ili ako direkcija firme nije naklonjena promeni vlasnika. Javna ponuda za kupovinu može da bude povoljna ili nepovoljna, u zavisnosti od toga da li uprava takve firme podržava promenu većinskog akcionara. Da bi se preduzeće kupilo, njegovim akcionarima može da se predloži razmena hartija od vrednosti (javna ponuda za razmenu). Ovi zakoni variraju u zavisnosti od država.\nFiled under Ekonomija Tagged with emisija akcija i obveznica - hartija od vrednosti, javna ponuda za kupovinu - razmenu hartija od vrednosti, kompenzacija za ekonomiju, primarno tržište - prva faza života finansijske aktive, promet finansijskih aktiva, sekundarno tržište - druga faza života finansijske aktive, zakonski uređen mehanizam za izdavanje akcija i obveznica


Uvodna riječ - CdM\nNajvažniji događaji koji su obilježili srpsku političku scenu posljednje tri decenije (naročito period do zbacivanja Slobodana Miloševića s vlasti – 2000), bili su vezani za bujanje srpskog nacionalizma i promociju ideje velike Srbije koja je igrala ključnu ulogu u rušenju jugoslovenske države. Posljedice takve politike ostavili su traga i na crnogorsku nacionalnu zajednicu koja živi u Srbiji, kazao je predsjednik Crnogorske nacionalne zajednice Beograd Mirko Zečević.\n“Iako ta pojava kada su u pitanju Crnogorci u Srbiji poznata je i od ranije, ali u ovom period naročito je povećana njihova asimilacija. Crnogorci su otvorenije i agresivnije nego ikada ranije proglašavani „komunističkom izmišljotinom“, „ Mošinom kopiladi“, „vještačkom tvorevinom“ itd. Raspad komunizma je korišćen kao dobar povod za konačan obračun sa crnogorskom nacijom, kao navodnim proizvodom toga vremena. U srpskoj javnosti pojavljuje se hiljade tekstova kao i stotine knjiga sa izrazito anticrnogorskim sadržajem”, rekao je on.\nTo se, kaže, odnosi na udžbenike istorije, književnosti i jezika. U prilog efikasnosti strategije da treba poništiti sve što je crnogorsko, govore i realni podaci sa statističkih popisa u Srbiji o broju Crnogoraca.\n“U periodu između dva popisa od 1991. do 2002. godine broj Crnogoraca je skoro prepolovljen. Popisom iz 1991. godine broj Crnogoraca iznosio je 147.000, iz 1991. iznosio je 117.712 a na popisu 2002. broj Crnogoraca iznosio je 69.049, i na posljednjem popisu 2011. imamo 38.527, što svjedoči o galopirajućoj asimilaciji. Ovi podaci treba da služe kao opomena pred predstojeći popis u Srbiji predviđen za 2021. godinu, do kada treba dosta uraditi na profilaciji nacionalne svijesti u sredinama gdje žive Crnogorci, a to je predviđeno planom i programom Crnogorske nacionalne zajednice Beograd, kao i Crnogorskog vijeća u Srbiji čiji je ona kolektivni član”, navodi se u saopštenju.\nKako kaže Zečević, među Crnogorcima 90-tih godina u Beogradu uprkos različitim vidovima pritiska, javlja se jedan broj intelektualaca koji su dali odlučan otpor ovakvom djelovanju i koji su mnogo doprinjeli obnavljanju i afirmaciji crnogorskog pitanja, koji su proročki vjerovali u vaskrsnuće crnogorske države. Oni su 1992. godine u jeku političkih turbulencija, rata i strašnog propadanja, formirali Crnogorski građanski forum u Beogradu. To je bila prva zvanična organizacija Crnogoraca u istoriji odnosa Srbije i Crne Gore, čiji su se članovi javno suprotstavili svim modelima anticrnogorskog djelovanja.\n“Napisane su hiljade stranica tekstova i političkih eseja u kojima su iznošene činjenice da je crnogorski narod izložen asimilaciji i kao skalpelom seciran prisutan nacionalizam. Crnogorski građanski forum organizovao je antiratne tribine, proteste, peticije protiv rata, protiv napada na Dubrovnik. Godinama je organizovao masovne odlaske na mitinge crnogorske opozicije u borbi za nezavisnost Crne Gore koju je tada predvodio LSCG. Jedan broj njegovih članova sarađivao je i sa opozicionim listovima kao što su bili „Monitor“ i „Liberal“, rekao je on.\nZečević podsjeća da se početkom 2001. godine osniva se beogradska redakcija Crnogorskog književnog lista koji se štampao u Podgorici, u kojem sarađuju istaknuti članovi CGF, kao što su Veljko Radović, Ljubeta Labović, Mihailo Terzić, Mišo Radović, Miloš Cicmil, Mirko Zečević idr. Beogradska redakcija sačinjavala je više od polovine redakcije CKLa.\n“Početkom 2003. godine, Crnogorski građanski forum se preregistruje i osniva se Crnogorska nacionalna zajednica Beograd, koja je u svom djelovanju dala nesumnjiv doprinos u borbi za nezavisnost Crne Gore i otpor ravnogorskom četništvu izlažući sebe neprijatnostima u sredini koja nije blagonaklono gledala na povratak suvereniteta crnogorske države. Neki od njenih članova kao što su Veljko Radović i Mirko Zečević, bili su članovi i Pokreta za nezavisnost Crne Gore”, ističe on.\nCrnogorska nacionalna manjina, naglašava, djeluje u političkom i duhovnom centru u kome se kreira anticrnogorska strategija usmjerena na negiranje postojanja crnogorske nacije, crkve i na promovisanju privremenosti crnogorske države. Konkrentno sva ciničnost takve političke manipulacije najviše se osjetila u izbornom inženjeringu formiranja poslednjeg crnogorskog Nacionalnog savjeta.\n“Crnogorski savjet koji je izabran 2018. godine odmah se pokazao kao promoter i predvodnik anticrnogorskih interesa. U postojećem obliku on je stvoren da bude glavna prepreka ostvarenju posebnih prava crnogorske manjine u Srbiji. Na inicijativu između ostalog Crnogorske nacionalne zajednice Beograda, udruženja iz Novog Sada, Niša, Aleksinca, Subotice, Vrbasa i uglednih pojedinaca, u februaru 2020. godine formirano je Crnogorsko vijeće Srbije (CVS).\nPrimarni zadatak CVS je u amortizovanju štetnog djelovanja anticrnogorskog CNS u Srbiji. Crnogorsko Vijeće usmjerava i svoje inicijative obraćanja i intervencije prema državnim organima Srbije u cilju očuvanja i zaštite kolektivnog statusa i posebnih prava Crnogoraca u Srbiji. Isto tako i sa istim ciljevima CNZ Beograd i Vijeće razvijaju saradnju sa državnim institucijama Crne Gore”, dodaje Zečević.\nOn kaže da su glavni zadaci koji treba da prate sadržinu konsolidacije crnogorske nacionalne manjine u Srbiji:\nPripreme za popis stanovništva za 2021. godinu;\nPokretanje inicijative za otvaranje Crnogorskog kulturnog centra u Beogradu;\nPromjena kulturnog modela, preuzimanje i razvijanje duhovnih i kulturnih paradigmi savremenog svijeta;\nGajenje i predstavljanje kulturne baštine koja u sebi sadrži opšte civilizacijsku vrijednost, kao i vrijednost nacionalne i međukofencionalne tolerancije;\n“Crnogorci okupljeni oko CNZ i Vijeća ne traže ništa drugo što nije u funkciji višeg cilja, jer na to imaju moralno i političko pravo. Oni ne traže ništa drugo što nije u skladu sa pravnim poretkom Srbije i međunarodnim normama. Borba za očuvanje svog nacionalnog i kulturnog identiteta, ujedno je i borba da se Srbija reformiše prema mjeri političkog i pravnog iskustva civilizovanog svijeta, što znači da ostvarenje prava crnogorske manjine je i doprinos demokratizacije zemlje u kojoj živimo”, zaključuje Zečević.\nTagsCrna Gora Crnogorci događaji Mirko Zečević uvodna riječ\n“Crnogorski savjet koji je izabran 2018. godine odmah se pokazao kao promoter i predvodnik anticrnogorskih interesa. U postojećem obliku on je stvoren da bude glavna prepreka ostvarenju posebnih prava crnogorske manjine u Srbiji”\nDovoljno je bilo da procitam jedan njihov tekst i da mi odmah bude jasno ko su i u cijem interesu rade.\nOdmah sam ih oznacila kao neprijatelje Crne Gore.


Premijer Bašić najavio podršku Sajmu privrede Tešanj-BiH\nPremijer Zeničko-dobojskog kantona Mirnes Bašić razgovarao je s vlasnikom\ngrupacije Hifa Oil i članom Organizacionog odbora Udruženja privrednika\n“Biznis Centar” Jelah-Tešanj Izudinom Ahmetlićem o organizaciji 16. Sajma\nprivrede Tešanj – BiH, koji će se održati od 23. do 26. septembra.\nSajam privrede u Tešnju trenutno je najveći privredni sajam u Zeničko-\ndobojskom kantonu i jedan od najvažnijih privrednih događaja u Federaciji BiH. Sajam svake godine okupi više od 200 izlagača iz BiH i inostranstva te\npredstavlja svojevrsnu godišnju smotru postignuća napredne privrede Tešnja.\nPremijer Bašić rekao je da Sajam privrede Tešanj – BiH ima punu podršku Vlade Zeničko-dobojskog kantona, te najavio da će Vlada i ove godine finansijski podržati organizaciju ovog sajma.\nAhmetlić je zahvalio Vladi na kontinuiranoj podršci, istakavši da UP “Biznis Centar” Jelah-Tešanj očekuje povećanje broja izlagača te da priprema bogat i sadržajan program pratećih manifestacija s ciljem povezivanja privrednika i dodatnog privlačenja investicija na ovo područje. Sastanku je prisustvovao i ministar za poljoprivredu, šumarstvo i vodoprivredu\nZDK Mirsad Hadžić.


Crvena zvezda kažnjena od FSS, kao i Mitar Mrkela, Žarko Lazetić, Napredak\nŽestoke kazne za Zvezdu, Mrkelu, Radnički, Napredak, Lazetića...\nDisciplinska komisija Fudbalskog saveza Srbije kaznila je Crvenu zvezdu sa 500.000 dinara. 18.11.2021, Sputnik Srbija\nRazlog je upotreba pirotehničkih sredstava tokom utakmice protiv Vojvodine, nakon koje je sportski direktor Mitar Mrkela komentarisao suđenje, pa je i on oštro kažnjen. On će morati da plati 150.000 dinara jer je kroz klupsko saopštenje kritikovao čelnike FSS, arbitražnu komisiju i VAR tehnologiju. Po 300.000 dinara moraće da plate Radnički iz Niša i kruševački Napredak. Trener Metalca Žarko Lazetić platiće 120.000 zbog istog prekršaja i komentarisanja suđenja nakon meča protiv Spartaka. Kada je reč o Prvoj ligi Srbije, predsednik Železničara iz Pančeva Zoran Naunković će platiti 100.000 dinara jer je kritikovao sudije nakon utakmice protiv Inđije gde je u javnost izneo da je jedan od sudija bio brat fudbalera Inđije.\n© Sputnik / Petar MilovanovićSever – detalj sa utakmice Crvena zvezda - Midtjilend\nDisciplinska komisija Fudbalskog saveza Srbije kaznila je Crvenu zvezdu sa 500.000 dinara.\nRazlog je upotreba pirotehničkih sredstava tokom utakmice protiv Vojvodine, nakon koje je sportski direktor Mitar Mrkela komentarisao suđenje, pa je i on oštro kažnjen.\nOn će morati da plati 150.000 dinara jer je kroz klupsko saopštenje kritikovao čelnike FSS, arbitražnu komisiju i VAR tehnologiju.\nPo 300.000 dinara moraće da plate Radnički iz Niša i kruševački Napredak. Trener Metalca Žarko Lazetić platiće 120.000 zbog istog prekršaja i komentarisanja suđenja nakon meča protiv Spartaka.\nMeđutim, njemu je to bio prvi prekršaj, pa je zato nešto manja kazna u odnosu na Mrkelu.\nKada je reč o Prvoj ligi Srbije, predsednik Železničara iz Pančeva Zoran Naunković će platiti 100.000 dinara jer je kritikovao sudije nakon utakmice protiv Inđije gde je u javnost izneo da je jedan od sudija bio brat fudbalera Inđije.